text:
Dreingir25-08-2017 - Helgi Nielsen
U18 dreingir, Steypafinalan: NSÍ - HB 0-0 (1-4 aftaná brotsspark)
Talan gjørdist um spennandi og rímuliga tætta finalu, har okkara 5. árið á rað skuldu møta NSÍ í steypafinaluni. Onki mál kom í hvørki vanligu ella longdu leiktíðini, og tí mátti finalan avgerast við brotsspørkum, har okkara settu tingini uppá pláss.
Vanliga er talan um tvey rættuliga jøvn lið, men meðan okkara í dag vóru mest sum fullmannaðir, máttu runavíkingar verða onkrar leikarar fyriuttan, nú teir leika finalu um Løgmanssteypið í annaðkvøld. Tí vóru okkara nokk favorittar, og tað sást eisini á vøllinum. Vit høvdu yvirvág í spælinum tað mesta av dystinum og komu til nógvar góðar møguleikar. Runavíkingar tóku tað meira varliga, men komu tó eisini til onkrar møguleikar.
Fyrri hálvleikur var heldur meira taktiskur, og liðini løgdu ikki so øgiliga nógv fyri. Vit høvdu nakrar góðar royndir, har bæði Jógvan, Daniel og Adrian lógu framvið, men tíverri uttan at fáa mál. Í seinna hálvleiki loysnaði eitt sindur, og vit komu til heilt nógvar møguleikar. Aftur vóru tað serliga Adrian og Daniel sum komu til møguleikar, men eisini Hans Jákup og innskifti Leivur gjørdi um seg. Tað gjørdist tó bara nær við, tí antin vardi frálíki NSÍ málverjin væl fyri, ella fór bólturin við síðuna av.
Einki mál kom í vanligu leiktíðini, og tí noyddist longd leiktíð til. Runavíkingar tóktust meira móðir enn okkara, og tað gjørdist meira sjónligt í longdu leiktíðini. Vit vóru greitt omaná og komu til eitt hav av møguleikum, men inn vildi bólturin ikki. Har bleiv bjargað á strikuni fleiri ferðir, og tað sá út til at verða ein spurningur um tíð, til málið kom, men tað kom ikki, og tí mátti dysturin avgerast við brotsspørkum.
Samanumtikið var talan um ein fínan dyst, hóast eingi mál komu. Vit sóu nógvar góðar spælarar á báðum liðum vísa seg fram, og tað boðar frá góðum. Okkara arbeiddu hart allan dystin á tamb, og har er tað ein fyrimunur, at leikarar kunnu skiftast út og inn aftur, so hvørt sum teir eru klárir aftur.
Báðir málverjarnir høvdu staðið seg væl í dystinum, og tí varð farið undir brotssparkskappingina við spenningini. Hon gjørdist tó ikki so spennandi, tí meðan okkara fyrstu 3 skjúttar - Jógvan, Daniel og Hans Jákup skoraðu trygt, fingu runavíkingar bara bóltin í málið tað einu ferðina. Fyrsta skotið fór uppum, meðan Matthias bjargaði tí næsta. Tí skuldi Adrian bara seta bóltin í netið fyri at avgera finaluna, og tað gjørdi hann trygt, og harvið gjørdust U18 dreingirnir hjá HB uppibornir steypavinnarar 2017 og tóku steypið aftur frá runavikingum.
Hjartaliga tillukku við steypinum tit allir, leikarar, venjarar og hjálparfólk.
Koyr á, HB!
HAGTØLINI
U18 dreingir, steypafinalan fríggjadagin 25. august 2017 kl. 19:00 á Tórsvølli
NSÍ - HB 0-0 (0-0)
Liðið: Matthias Lamhauge (m), Daniel Johansen, Bjarni Brimnes, Hjalti Kárason Durhuus, Símun Sólheim, Adrian R. Justinussen, Jógvan Petersen, Martin Hjaltalin Dam, Sveinur Lava Olsen, Hans Jákup Annfinsson, Hanus P. Danielsen. Innskiftir: Jóhan Heinason Joensen, Leivur Fossdal Guttesen, Tórmóður Petursson Djurhuus Sámal Pauli Bernhardsson Petersen, Vernar R. Olsen og William Emil Klein.
Óbrúktir eykaleikarar: Bjarti Mørk (m)
Á beinkinum: Jan C. Dam og Eilif Petersen
Dagsins leikari: Símun Sólheim (red)
Gult kort: -
Dómari: Áron Sofus Vest
Hjálpardómarar: Dánjal Eli West og Jógvan Breckmann
Áskoðarar: uml. 300
Myndir: Turið Láadal Sejersdóttir


c: text/html

text:
Stýrið fyri Arbeiðsmarknaðareftirlønargrunnin hevur samtykt at hækka eftirlønina úr grunninum við 3 % frá 1. januar 2018, soleiðis at eftirlønin fer frá 4.025 til 4.145 kr. um mánaðin. Samlaða eftirlønin komandi ár verður tí 49.740 kr. Ásetingin er galdandi fyri árið 2018.
Lógin um arbeiðsmarknaðareftirlønargrunn ásetir, at stýrið fyri grunnin skal áseta útgjaldið í seinasta lagi 1. oktober fyri álmanakkaárið eftir.
Í 2016 vóru útgoldnar 360 mió. kr. í eftirlønum úr arbeiðsmarknaðareftirlønargrunninum, meðan útgjaldið til eftirløn í 2017 er mett til 379 mió. kr.

robotstxt: allowed

filter: keep


text:
Virkandi skúlastjórin í Vestmanna skúla, Nomi Jacobsen, er nú formliga sett í starvið sum skúlastjóri.
Tað boðar Mentamálaráðið frá í tíðindaskrivi.
Nomi Jacobsen er 54 ára gomul. Hon tók læraraprógv í 1982, umframt at hon m.a. hevur tikið Diplomútbúgving í sernámsfrøði, skeið í leiðslu og er ávegis við Diplomútbúgving í leiðslu.
Nomi Jacobsen hevur eftir lokna læraraútbúgving øll árini starvast í fólkaskúlanum, fyrstu árini sum einalærari, eitt skifti sum lærari og síðan fyri tað mesta sum fyrstilærari. Hon hevur m.a. verið fyrstilærari í Norðskála-Oyrar skúla síðan 2010 og fram til januar í ár, tá hon var sett sum virkandi skúlastjóri í Vestmanna skúla.
Nomi tekur við starvinum sum skúlastjóri í Vestmanna Skúla frá 1. august 2016 at rokna.


text:
Tórshavnar kommuna er farin í samstarv við Visit Faroe Islands og vinnuna í kommununi um at marknaðarføra høvuðsstaðin uttanlands sum ráðstevnustað. Kommunan hevur í fyrstu atløgu játtað 200.000 krónur til at fáa ráðstevnur og fundir til høvuðsstaðin, verður boðað frá á heimasíðuni hjá Tórshavnaar kommunu.
- Hetta er eitt sera spennandi øki, sum kann seta ferð á ein part av vinnuni, sum skapar nógvar ringar í vinnuni og soleiðis nógv arbeiðspláss, sigur Bogi Andreasen, formaður í Vinnunevndini.
Visit Faroe Islands hevur seinastu árini við hepnari hond drigið ferðafólk til Føroya, og tí er formaðurin í Vinnunevndini sannførdur um, at peningurin, sum Tórshavnar kommuna hevur játtað til MICE, sum hetta eitur á fakmáli, fara at muna, og at úrslitið verður, at útlendskir gestir í framtíðini koma til Føroya á ráðstevnu og fund.
Høvuðsstaðurin verður marknaðarførdur til ráðstevnur um várið og um heystið, tá ið gistingarhúsini hava tøk kømur, og soleiðis fer hetta eisini at leingja um árstíðina við ferðafólki í høvuðsstaðnum.
Kelda: torshavn.fo


text:
Tíðindaskriv frá B36: Góð undirtøka til Summar Cup
ítróttur02-06-2017 - 15:35 - Jóanis Nielsen
Góð undirtøka til Summar Cup!
Tíðin nærkast til ársins fótbóltstiltak, Intersport Summar Cup, ið verður í Gundadali og á Tórsvølli leygardagin 8. juli 2017.
- Undirtøkan hevur verið sera góð higartil og vit hava runda 65 lið, siga fyriskiparnir.
Í fjør luttóku ikki færri enn 100 lið í kappingina, ið er fyri aldursbólkarnar frá U6 til U14.
- Tað er eitt stórt arbeiðið at fyrireika eina slíka kapping, siga fyriskiparnir, og leggja aftrat, at nógv frívillig úr B36 hjálpa til fyri at avgreiða kappingina.


text:
Hóast orsøkin varð ringasta hópdráp í nýggjari amerikanskari søgu, var tað lívgandi og perspektiverandi at hoyra eina unga kvinnu staðfesta í Morgunsendingini, at tað eru so nógvir pengar í vapnaídnaðinum, at har gerst einki. Hvørki forboð ella forðingar muna, tí pengamaktin er so sterk, tá tað umræður vápn, segði hon beinleiðis úr Las Vegas.
Mammon, mammon über alles.
Og nú tað ikki er sjálvsagt, at miðlar finna føroysk talsfólk í heimsins brennideplum - í Sjálvstýrisbarcelona, 2372.39 kilometrar burturi, eydnaðist sanniliga at finna dagsins danskara - so skal eg skunda mær at siga, at í morgun var tað ein føroysk kvinna, ið livandi segði frá við egnari rødd úr Las Vegas, sum er ein realitystjørnubýur uttan líka.
Allan sólarringin kanst tú møta dagsins Elvis og Marilyn, og innan 15 minuttir kanst tú keypa yngstu dóttrina hjá meksikansku familjuni, sum ikki býr á marglætishotelli, men í einum innkeypsvogni undir jørð, beint undir stakkalaasfaltinum á The Strip. Tey eru akkurát komin til lovaða landið og royna at lívbjarga sær.
Einaferð hoyrdu vit Chris Cornell syngja á hesum stað, Mandalay Bay, sum nú varð skotið frá. Rúmdarmenn siga eisini, at einasta ljós, ið sæst av verðini, er glæman úr eftirgjørdu pyramiduni í túninum. Hon kostaði 375 milliónir dollars, tá hon varð bygd í 1993, sigur glaði ferðaleiðarin. Í markleysu oyðuni er stutt frá undirhaldi og gleði, til sorg og óbótagerðir.
Meðan USA í allar mátar er besta land at ferðast í, fyrst og fremst tí at fólk í nýggja heiminum eru so forvitin - hvør veit, kanska eru vit í slekt, giti eg at tey hugsa, ikki innigyrda upprunafólkið, sum vit aldri møta, hvaðna minni tey gettoiseraðu úr Afrika, Latínamerika ella Karibia, sum vit heldur ikki møta, men bara tey Evropahvítu, sum vit møta og samskifta við um kort og farleiðir í stórbýarjungluni - so er USA eisini tað mest avskeplaða samfelag tú kanst uppliva.
Ikki Bara í Las Vegas, men eisini á bygd, har traktorar og hoyvendarar eru fremstu ljóð, ið vitna um lív - hava vápn ein heilt serligan leiklut, sum ikki bara er tímiligur at skjóta til máls við, men eisini kvasireligiøsur og so mikið tjóðarbyggjandi, at annar setningur í amerikansku grundlógini tryggjar tær rættin at bera vápn.
Hóast Cole Porter í 1934 sló á allar streingir og ynskti land, meira land og opnar víddir, tí hann vildi ikki verða stikaður inni, eru tað í útvið 400 ár - alt síðan Mayflower í 1620 legði at landi í nýggja heiminum - vápn, vápn über alles, ið mynda tilveru og tíðindi.
Í Nevada er loyvt at ganga við vápnum, hava tey í bili og við á barr í Las Vegas, har brennivín verður keypt og drukkið. Lógin sigur, at “Open carry is generally permitted throughout the state. For open carry in a vehicle, the firearm may be anywhere except concealed upon the person without a concealed firearm permit.” Allar avmarkingar sigast at hava verið nyttuleysar, tí FBI vil ikki kanna tey vápn, sum fólk sjálvi hava keypt og ganga við um gøtur og stræti, sigur avísin The Independent. Eftir skottilburðin í Las Vegas skrivar avísin enntá, at “Nevada capitalises heavily on machine gun tourism.”
Maskinbyrsuferðavinna. Tað havi eg ikki hoyrt fyrr.
Hóast 21 amerikanskir statir, sambært Guns & Ammo eru áhugaverdari enn Nevada hjá byrsumonnum, ivist eg í, um eg tori at koyra í skot-ó-tryggjaðum bili aftur í USA. Fyri ikki um at tala, at fara á countrykonsert at lurta eftir rhinestone cowboys millum eftirgjørdar pyramidur og venesiskar siglingarveitir á The Strip í Las Vegas.
Umframt at upplýsa um besta byrsustatin í USA, hevur Guns & Ammo góð ráð um, hvussu bestaborgarin kann bera hondvápn til gerandis, og hvussu tú best kanst verja hús og heim, tá fíggindini, sum er uttan andlit, nú fer at herja á. Nú er at verða á varðhaldi, siga republikansku politikarnir, vápnasmiðir og vápnalobby sum við ein munn. Tí hetta eru kjarnavirði, siga tey. Vápn til øll!


text:
Um skattaprosent, kommunala uppsparing og borgarstjórasessin
Umframt eina skattalækking upp á millum 2 og 4 prosent, mælir Bogi Andreasen í grein í dag til, at Tórshavnar kommuna “í størri mun” leggur pengar til viks til verri tíðir.
Í báðum førum skurrar hetta ikki sørt í mínum oyrum.
Árvakni borgarin mann neyvan heldur hava ilt við at ímynda sær, hvat ein inntøkulækking upp á 140 mió. kr. hevði havt við sær fyri tænastuveitingarnar og virksemið sum heild hjá kommununi.
Og at tosa um uppsparing, er somuleiðis at kasta torvmold í eyguni á borgarunum, tí tað hava kommunur rætt og slætt ikki loyvi til!
Tvørturímóti skulu tær ikki taka meiri pengar inn frá skattaborgarunum enn, hvat tað kostar at reka kommununa.
Synd er tó at siga, at hetta hevur ligið serliga frammarlaga í huganum hjá núverandi sosialistisku/borgarligu samgonguni á Vaglinum, tá hugsað verður um stóru meirinntøkurnar og avlopini hjá kommununi seinastu árini.
Ístaðin hava vit sæð ein markleysan dans um gullkálvin og eitt oyðslusemi sum ongantíð fyrr á okkara breiddarstigum!
Borgarstjórasessurin
Bogi Andreasen nýtir eisini høvi til at gera vart við – nú Kaj Leo Holm Johannesen sum nýklakt sambandsvalevni hevur kunngjørt, at hann ætlar sær eftir borgarstjórasessinum í høvuðsstaðnum – at fólkaflokkurin eisini fegin vil hava ein av sínum í henda sessin, samstundis sum samgongufelagin Heðin Mortensen ikki ætlar sær úr sessinum uttan svørðslag!
Fari í hesum sambandi at mæla monnum og kvinnum og flokkum til at sissa seg og heldur bíða við at kanna sær hendan “bitan” til eftir valið.
Tað er nevniliga ikki fyrrenn tá, at telvingin um, hvør ið skal mynda hetta embætið, byrjar. Og tá er talvan rein.
Tá kann meira enn so henda, at sjálvtilnevndir “borgarstjórar” verða ov stuttir og detta niðurímillum – vera við sviðusoð.
Ein fyrrverandi løgmaður plagdi at taka soleiðis til:
Onki er liðugt, fyrrenn alt er liðugt!
Vísdómsorð
Hesi vísdómsorð áttu Bogi Andreasen og Kaj Leo Holm Johannesen saman við Heðini Mortensen at lagt sær í geyma.
Samstundis sum teir notera sær, at á Lista E eru sanniliga eisini mong skikkað evni, ið við eymýkd eru til reiðar at átaka sær hesa uppgávu, skuldu boð verið eftir onkrum teirra undir samgongusamráðingunum valnáttina ella í døgunum aftaná.
Veljið ein sterkan Lista E!
Leivur Hansen, valevni á Lista E


text:
Í tíðarskeiðnum frá 2016 til 2020 fer Bakkafrost at gera íløgur fyri 2,2 milliardir krónur.
Hesum boðar føroyski alirisin frá í morgun.
Regin Jacobsen, stjóri, sigur at endamálið við framtíðarætlanini til 2020 er "at tryggja burðardygga aling, lækka lívfrøðiliga váðan, menna og kappingarføri og skapa vakstrarmøguleikar".
Íløgurnar verða gjørdar í fleiri partar av virðisketuni, og størsti parturin av íløgunum verður gjørdur í smoltstøðir. Íløgur vera eisini gjørdar í framleiðsluni av fiskamjølli, lýsi og fóðri, umframt sjógvaalingina. Íløgur verða fíggjaðar við peningi frá rakstrinum og núverandi tøkum fíggingarmøguleikum, sigur Bakkafrost.
Framtíðarætlanin hjá Bakkafrost er at framleiða 14 miliónir smolt um árið, sum við í miðal 500 gram. Fyri at náa hesum er Bakkafrost farið undir at byggja stóra smoltstrøð á Strond í Klaksvík, og harumframt ætlar Bakkafrost at kja smoltorkuna í fleiri støðum.
Fyri at alingin á sjónum skal fylgja við øktu framleiðsuni á smoltstøðunum á landi, fer Bakkafrost at gera íløgur í aliútgerð á sjónum.
Bakkafrost hevur eisini gjørt stóra íløgu í kryvji- og liðugvøruvirki á Glyvrum. Eftir ætlan verður nýggj framleiðslulinja til laksamjøl og -lýsi eisini bygd á Havsbrún í Fuglafirði, framleiðslan byrjar í 2017.


text:
Yvirlýsingin hjá Sonju Jógvansdóttir, sum er send miðlunum í dag, er soljóðandi:
”Føroyar eru ríkari, men fátækradømi veksur!
Yvir 5000 føroyingar vóru í fátækraváða í 2014, og gongdin síðani uppgerðirnar yvir fátækraváða byrjaðu í 2009, eru sera órógvandi, tí talið heldur á at vaksa. Løgtingið samtykti fyri jól at hjálpa ringast sperdu barnafamiljunum við einum familjuískoyti, men hetta er einans kreppuhjálp til ringast støddu familjurnar, stór politisk tiltøk eru neyðug fyri at gera av við fátækradømi í Føroyum. Hetta er nakað, sum má síggjast aftur, tá ið samráðingar um nýggja fíggjarlóg fara í gongd
Neyðugt er at taka spurningin um fátækraváða í nógv størri álvara enn higartil gjørt, tí fátækraváðin veksur og veksur, hóast samfelagið samlað sæð gerst ríkari og ríkari. Virðini í samfelagnum eru ov illa býtt, og tað eru ov nógvar mekanismur, sum koyra og fasthalda fólki í fátækraváða.
Føroyar eru ríkar, btú-ið er nógv vaksið seinastu árini, vit hava fleiri millióningar og nógvar fyritøkur, sum kunnu rinda sær tví- óg trýsiffraðar milliónaupphæddir í vinningsbýtið, samstundis sum talið á fólkið í fátækraváða vaksandi. Hetta er enn eitt prógv um, at uppáhaldið um, at regnar á prestin drippar á degnum er ósatt, og at ríkidømi seyrar ikki ígjøgnum alt samfelagið, hóast nøkur gerast nógv ríkari. Hetta eigur at geva politisku skipanini okkurt at hugsa um.
Í Føroyum eru tað serliga børn, kvinnur og pensjónistar, sum eru hart rakt. Tá ið greinast skal, um ein persónur er í fátækraváða sæst at kyn, aldur, parlagsstøða, útbúgving, starv og hvar í landinum tú býrt, hevur stóra ávirkan.
Tað eru serliga stakir uppihaldarar, sum eru í fátækraváða – og serstakliga ungu mammurnar og børn teirra.
Eitt tvørfakligt og tvørpolitiskt arbeiði eigur at vera gjørt beinanvegin, sum kann koma við tilmælum um, hvussu fátækradømi kann burturbeinast.
At talið á fólki í fátækraváða er vaksið úr 4.004 fólkum í 2010 til 5.126 í 2014 er skelkandi, og eigur at fáa politisku skipanina at rakna við. Politiska skipanin má í stundini seta sær sum fremsta mál at burturbeina fátækradøminum. Tað er ikki nóg gott, at 5.126 føroyingar liva í fátækraváða. Førdi poltikkurin hevur sera stóra ávirkan á, um fátækradømi veksur ella minkar – hetta má havast í huga, nú fíggjarlógararbeiðið fyri 2017 fer í gongd.
Eitt so ríkt samfelag, sum tað føroyska, er lætt at stýra. Tað er ongin umbering fyri at halda áfram við næstan onki at gera. Skalt tú burturbeina fátækradøminum, skalt tú raðfesta ríkidømi rætt – tað er ikki ógjørligt, um bert viljin er til tess! At lyfta fólk úr fátækraváða er besta gáva vit kunnu geva okkum sjálvum sum samfelag, og skal síggjast sum ein góð íløga í føroysku framtíðina!”


text:
Tilhaldsrúm á dagstovnum skulu hava luftskiftisútbúnað, sum bæði fevnir um innblásing, útsúgving og hitaendurnýtslu av luftini, har innblásta luftin verður upphitað.
Luftskiftið skal tryggja eitt heilsugott inniumhvørvi.
Innblásingin við útiluft og útsúgvingin skulu vera í minsta lagi 3 l/s fyri hvørt barn og í minsta lagi 5 l/s fyri hvønn vaksnan, umframt 0,35 l/s pr. m² hæddarvídd.
Somuleiðis skal tryggjast, at CO² innihaldið í inniluftini ikki fer upp um 0,1 % CO² í longri tíðarskeið.
Verður luftskiftisútbúnaður við tørvstillagaðum luftskifti nýttur, kann víkjast frá ásetingini, tá ið tørvurin er minni. Tó má luftskiftið í nýtslutíðini ikki vera minni enn 0,35 l/s pr. m² hæddarvídd.
Ásetingin er galdandi fyri stovnar sum t.d. vøggustovur, barnagarðar, frítíðarskúlar, frítíðarheim, dagtilhald og aðrar stovnar við líknandi endamáli.
Luftskiftið í tilhaldsrúmunum er ikki í sær sjálvum nóg mikið til at tryggja, at CO² innihaldið í inniluftini ikki fer upp um 0,1 % CO² í longri tíðarskeið. Tískil eigur luftskiftisútbúnaðurin at gerast við broytiligari megi alt eftir tørvinum, soleiðis at luftskiftið er størri í rúmum, har tørvurin er stórur og minni í rúmum, har tørvurin er lítil.
Luftskiftisásetingin fyri bygningin er treytað av, at lítið dálkandi byggitilfar verður nýtt. Lítið dálkandi byggitilfar er byggitilfar, sum er fevnt av ”Dansk Indeklima Mærkning”, og tilfar, sum lýkur treytirnar fyri at verða merkt eftir hesi skipan.
Ásetingin eigur at síggjast í samanhangi við kap. 3.4.2, stk. 2.
Undirvísingarrúm í skúlum og onnur líknandi rúm skulu hava luftskiftisútbúnað, sum bæði fevnir um innblásing, útsúgving og hitaendurnýtslu av luftini, har innblásta luftin verður upphitað.
Innblásingin við útiluft og útsúgvingin skulu vera í minsta lagi 5 l/s pr. fólk, umframt 0,35 l/s pr. m² hæddarvídd.
Somuleiðis skal tryggjast, at CO² innihaldið í inniluftini ikki fer upp um 0,1 % CO² í longri tíðarskeið.
Um luftskiftisútbúnaðurin kann lagast til broyttan tørv, kann víkjast frá ásetingini, tá ið tørvurin er minni. Tó má luftskiftið í nýtslutíðini ikki vera minni enn 0,35 l/s pr. m² hæddarvídd.
Tá ið serlig byggitøknilig tiltøk verða gjørd, eitt nú størri rúmd pr. fólk, nýtsla av fleiri luftskiftismøguleikum, so sum tvørluftskifti, kann víkjast frá kravinum um mekaniskt luftskifti, treytað av, at inniluftin er heilsuliga nøktandi.
Luftskiftið í vanligum flokshølum er ikki í sær sjálvum nóg mikið til at tryggja, at CO² innihaldið í inniluftini ikki fer upp um 0,1 % CO² í longri tíðarskeið. Tískil eigur luftskiftisútbúnaðurin at gerast við broytiligari megi alt eftir tørvinum, soleiðis at luftskiftið er størri í rúmum, har tørvurin er stórur og minni í rúmum, har tørvurin er lítil.
Luftskiftisásetingin fyri bygningin er treytað av, at lítið dálkandi byggitilfar verður nýtt. Lítið dálkandi byggitilfar er byggitilfar, sum er fevnt av ”Dansk Indeklima Mærkning”, og tilfar, sum lýkur treytirnar fyri at vera merkt eftir hesi skipanini.
Ásetingin eigur at síggjast í samanhangi við kap. 3.4.2, stk. 2.
Fyri onnur rúm enn tey, sum eru nevnd í stk. 1 og 2, skal dimensjóneringin av luftskiftinum góðkennast av kommunala byggimyndugleikanum við atliti at, hvussu stórt rúmið er, og hvat tað verður nýtt til.
Gjørt verður vart við, at natúrligt luftskifti í summum førum kann nøkta tørvin. Í øðrum førum eiga krøv at verða sett um samansett ella mekaniskt luftskifti fyri at tryggja heilsuliga nøktandi inniluft.
Rúm, har tørvurin á luftskifti kann nøktast við natúrligum luftskifti, kunnu t.d. vera skrivstovuhøli, hotellkømur og ávís sløg av handilshølum.
Rúm, sum krevja serliga umhugsan viðvíkjandi natúrligum luftskifti, og sum kunnu krevja samansett ella mekaniskt luftskifti, kunnu t.d. vera skrivstovuhøli til nógv fólk, samkomuhøli, fundarrúm, matarhøli, matstovur og hølir á sjúkrahúsum.
Luftskiftið kann t.d. ásetast við støði í ”DS 447, Ventilation i bygninger – Mekaniske, naturlige og hybride ventilationssystemer”.
Viðvíkjandi luftskifti í ruskhølum og í lyftum verður víst til kap. 8, Innleggingar.


text:
Bogi Jacobsen, tekniskur leiðari hjá Bústøðum, sigur við VP, at tað var eitt mistak, at plátur vórðu settar fyri fleiri rýmingarleiðir í Næmingaheiminum undir Fjalli.
- Vit eru byggiharri, so tað er okkara ábyrgd. Men arbeiðstakarin hevði sett pláturnar fyri, nú arbeiðið at umvæla bygningin er byrjað. Og tað var ein feilur sum nú er rættaður, sigur hann.
Les eisini: Næmingaheimið undir Fjalli: Ein gomul brandfella?
Bogi Jacobsen vísir á, at Bústaðir júst hava yvirtikið ábyrgdina av Næmingaheiminum undir Fjalli frá Glasir.
- Hetta er í myndamáli ein sjúklingur sum bæði er gamal og slitin, sum vit hava yvirtikið, sigur Bogi Jacobsen. Bygningurin verður nú dagførdur og uppstigaður, sigur tekniski leiðarin hjá Bústøðum.
Hann sigur, at nógvar ábøtur skulu gerast. Ventilatiónin skal gerast betri, hurðar skiftast, bjálvingin bøtast og soppur, sum er funnin, fáast burtur.
- Bygningurin verður umvældur uttanfyri fyrst, og í summar, tá næmingarnir ikki ganga í skúla, verður bygningurin dagførdur innan, sigur hann.
- Men tá tit hava funnið sopp, er bygningurin so egnaður at búgva í?
- Soppur er ikki neyðturviliga skaðiligur, og tað er ymiskt hvussu fólk verða ávirkað. Men bygningurin verður sum sagt dagførdur nú, og allir trupulleikar, eisini við soppi, verða burtur, tá abeiðið er liðugt.
Les eisini: Bústaðir tippir neyðútgongd á næmingaheimi
36 næmingar búgva í næmingaheiminum, men eftir summarfrítíðina vera tey bara 18, tí onnur lonin skal umvælast innan. Tá tann lonin er liðug, verða næmingarnir fluttir í umvælda bygningin, so byrjast kann uppá hin.
Bústaðir vænta, at alt arbeiðið verður liðugt einaferð næsta ár.
Um tú veitst okkurt, sum VP ikki veit - skriva so til vp@vp.fo


text:
Eymhettur
Ein góð eymhetta kann gera stóran mun á inniluftina í køkinum, av tí at hon sýgur út matroyk og -lukt. Hjá Elding finnur tú eitt stórt úrval av eymhettum - bæði frítthangandi og veggmonteraðar eymhettur og eymhettur at hála út. Tú finnur her eitt stórt úrval av eymhettum í ymiskum prísflokkum og í ymiskum merkjum - les meira um súgvievnini hjá teim ymisku eymhettunum og finn eina eymhettu, ið hóskar til tín køk.
-
WLU90WEL
9.999
Netgoymsla: Levering 5-13 dagar
- Indbygning til loftet
- Kapacitet: 920 m3/t
- Kan styres via app


text:
Havnin er eitt mjørkahol, hetta er ein misskiljing, ið við tíðini næstan er vorðin ein sannleiki, serliga millum bygdafólk. Myndir sum omanfyristandandi verða ofta brúktar sum prógv. Hóast lygnin er søgd ofta, verður hon ikki ein sannleiki, og vit havnafólk vita betur.
Tað, ið tit síggja á myndini er sjálvandi ikki mjørki, men roykur úr øllum grillunum kring býin. Vit havnafólk elska at grilla í bakandi sólskininum, og hetta gevur sjálvandi royk frá sær. Niðanfyri síggjast fleiri myndir av grillroykinum yvir Havnina.
Grillroykur í Havn, a set on Flickr.


text:
Tá henda verkætlan er liðug, fer Pernille undir grafiska ætlan, sum hon rópar Rødt Spor.
Myndirnar, sum omanfyri sína nebbafiskin og prentingina á Statens Verkstæder for Kunst í Gammel Dok Pakhus í Keypmannahavn, eru av Facebook-vanganum hjá Pernille.
Norðurlandahúsið og Steinprent, sum sýna prentini fram í Føroyum, siga soleiðis í innbjóðingarskrivi:
Nógv hava tey eftirhondini upplivað í Steinprenti av serstøkum listafólkaynskjum, men ynskið um at prenta ein heilan grindahval høvdu tey allíkavæl ikki hoyrt fyrr enn danska listakvinnan Pernille Kløvedal Helweg kom við tí.
Tað er m.a. úrslitið av hesi serstøku verkætlan, sum áskoðarar hava møguleika at síggja á framsýningini HVALATEKIN/FELTGRAFIKKUR, sum letur upp í Norðurlandahúsinum fríggjadagin 27. apríl klokkan fýra og tveir tímar í Steinprenti. Talan er sostatt um tvær framsýningar hjá Pernille Kløvedal Helweg. Listakvinnan hevur seinastu árini arbeitt við sporum av stórum og smáum djórum, sum verða sett á koparplátur, ið eru frammanundan viðgjørdar. Listakvinnan nevnir sín arbeiðshátt fyri feltgrafikk. Samstarv millum listakvinnuna, Steinprent, Dorethe Bloch, professara, Biofar og koparprentaran Mette Marott førdi til í fjør, at fótafarið av einum stórum grindahvali varð sett á koparplátur, sum síðan vórðu viðgjørdar, etjaðar og prentaðar. Á framsýningini verður eisini eitt stórt koparprent at síggja við fótasporum av teimum mongu luttakarunum í verkætlanini. Framsýningin hevur verið í Vejle Kunstmuseum, Fuglsang Kunstmuseum, Kunsten i Ålborg og harumframt í Rogaland kunstmuseum í Stavanger í Noregi.
Við framsýningunum í Havn er hvalaverkætlanin heimafturkomin til Føroya. Listakvinnan verður til staðar, og øll eru hjartaliga vælkomin.
Fernisering er 27.april og framsýningin sæst til 28. mai. Framsýningarstøðini hava opið soleiðis:
Norðurlandahúsið kl. 16-18 (opið manadag-leygardag kl.10-17 & sunndag kl. 14-17)
Steinprent kl. 18-19 (opið manadag-fríggjadag kl. 9-17 & leygardag kl. 14-17)


text:
Ingi Samuelsen
02.07.2015 - 19:47
Ítróttur > Ítróttur > Svimjing
Níggju heiðursmerki vórðu vunnin í svimjikappingunum í kvøld. Tvær úr gulli, og tær báðar átti Pál Joensen, fyrst í 400 metra frí, og síðan í 200 metra bringusvimjing.
Samlaða úrslitið hjá svimjarunum á Jersey-oyggjaleikunum gjørdist sostatt: 10 gull, 11 silvur og 16 bronsu
Úrtøkan í kvøld varð henda:
100 metra blandað kvinnur: Sára Nysted – nr. 5. Ásbjørg Hjelm – nr. 8
400 metra frí menn: Pál Joensen - gull. Óli Mortensen - silvur
200 metra firvald kvinnur: Jonna Thomsen - bronsa
100 metra frí kvinnur: Sára Nysted - bronsa
50 metra frí menn: Eyðbjørn Joensen - bronsa. Róland Toftum – nr. 4
50 metra rygg kvinnur: Signhild Joensen – nr. 6. Astrið Foldarskarð – nr. 8
200 metra bringu menn: Pál Joensen – gull. Bartal Hestoy – nr. 4
4x100 metra blandað kvinnur: Føroyar (Astrið Foldarskarð, Ásbjørg Hjelm, Signhild Joensen, Sára Nysted) - silvur
4x100 metra frí menn: Føroyar (Eyðbjørn Joensen, Pál Joensen, Óli Mortensen, Róland Toftum) - bronsa
8x50 metra frí menn/kvinnur: Føroyar (Vár Eidesgaard, Astrið Foldarskarð, Alvi Hjelm, Eyðbjørn Joensen, Signhild Joensen, Óli Mortensen, Sára Nysted, Róland Toftum) - silvur


text:
Sá nú ein dagin at dimman stakkalin brúkar sjálvastu forsíðuna til at lovprísa P-bollanum, at hann nú er 50 ár, við myndum av bíligum tai-tøsum, so djarvliga yvirlýsandi, at “endiliga fekk fólk frið at liva”. Ja, frið at liva í synd man vera tað, tit vilja forsvara, gera so líkatil og trútta niður í okkum. Eg gloypi so ikki tykkara óhumskuliga, gudleysa, devulska svansi, tað kann eg so beint fram siga tykkum. Teir fáu føroyingar, sum enn hava síni eygu og oyru nøkurlunda rein eftir alt svansið sum hevur skolað omanyvir okkum gjøgnum devulstýrdu fjølmiðlarnar síðstu 30-40 árini kunnu róliga siga tykkum, at tit eru ófatiliga lágt niðri. Opinbart hvatsumhelst fyri ein klink.
Horkallar og horfremjarar vil Guð døma, lovar Harrin okkum í Hebrearabrævinum 13:4.
At liva í synd hevur sítt rættvísa endurgjald; løn syndarinnar er deyði, sigur Guðs orð í Rom. 6:36, og Guð Alvaldi hevur eisini givið syndigu mannaættini rættvíst endurgjald í og við deyðiligum kynssjúkum, sum ein og hvør leyslivari forglattvekk kann smittast av og lúkst doyggja. Hví finna teir einkið andevni ímóti eyðkvæmi? Tí Guð vil tað ikki! Og hvør hevur skyldina tá ið menniskju bróta hansara fyriskipanir og doyggja? Ikki Guð, men menniskjuni sjálvi, villleidd av lygnunum sum dagsins gudshatandi fjølmiðlar spreida, – nú eisini føroysku fjølmiðlarnir.
Hin Alvaldi vil eisini døma teir, sum vilja gera tað náttúrligt og so líkatil at liva í siðloysi, horast og kalla tað at vera at “liva”, at selja kropp, og keypa kropp. HARRIN GUÐ tærdi upp Sodomu og Gomorrhu, og læt hin forna heim ganga undir við vatnflóð, og bjargaði hinum rættvísa Nóah og sjey øðrum, meðan siðloysingarnar læt hann líða ævigan revsidóm, kollrennandi teir við svávuli og eldi.
Vendið tygum so dyggilliga um, frøken Dimmalætting. Vit vóru einaferð stolt av tær, okkara elsta blaði, – einaferð so tignarligt. Hví skalt tú nú vera ein gomul teys og ein skrinda? Hinum gudrøknu í landinum stendst við tygara óhumskuliga, lága, devulska, illtølandi, illaluktandi hordóms svass.
Henda meining má so gjarna setast í Dimmu, ja sendast og setast víðahvar, hvarsumhelst, væl vitandi, at tað høvdu tit aldri torað. Hon fer hinvegin til alra mína vina, óvina, kunninga, samt til teirra feigu knorla sum eilongur vilja kennast við meg.
Ja, talu- og skrivi frælsi hava vit enn, men tað skal valdast, hvat vit vilja brúka tað til. Totalkorruptiónin í hesum landinum sæst í dag í tí, at eg fyri at skriva nøkur erlig, rein og bein rættvísisorð ímóti tykkara óhumsku kundi verið sektaður ella okkurt líknandi fyri onkra sokallaða “æru”-meiðing ella okkurt sovorið, tá ið tað so sjálvandi er mikið meiri ærusamt at nýta okkara skrivifrælsi til at átala slíka óhumsku enn at fremja hana. Men slíkt vil dagsins “kekkaði”, postmodernistiski gudloysingur sjálvandi ikki hoyra talað um.
Vendið tygum so dyggilliga um, frøken Dimmalætting, annars vil Hin Alvaldi eisini døma tygum, verið tygum vís um tað.
Sjúrður Højgaard.
“Fyri tí, tú veitst er rætt, doyggj um so má vera“.
Barnadoypta, “frelstur-í-dópinum”, & æviga-frelsta, tilforkitlaða, uppsnollaða gudloysinginum bert innantóm orð, men hvørjum frelstum í dag ramasti veruleiki, .. tá krossur berst.


text:
Jan. 2013
12 Eiheldur er tað frelsa í nøkrum
øðrum: tí tað er einkið annað
navn undir himni givið millum
manna, hvarvið vit mugu verða
frelstir.
( Gern. Ap. 4:12 FKJ )
27 Og eins og tað er fyriskipað
monnum eina ferð at doyggja,
men eftir hetta er dómurin:
( Hebr. 9:27 FKJ )
36 Hann ið trýr á Sonin hevur
ævigt-varandi lív : og hann ið trýr
ikki Syninum skal ikki síggja lív;
men vreiði Guðs verður verandi á
honum.
( St. Jóh. 3:36 FKJ )
20 Men sýndi fyrst teimum av
Damascus, og í Jerusalem, og út
gjøgnum øll umráðini av Judæu,
og síðan fyri Heidningunum, at
teir skuldu venda um og venda til
Guðs, og gera verk hóskilig fyri
umvending.
( Gern. Ap. 26:20 FKJ )
19 ¶ Tað var ein ávísur ríkur
maður, sum var klæddur í purpur
og fínt lín, og gleddist marglætisliga
hvønn dag:
20 Og tað var ein ávísur biddari
nevndur Laz´-a-rus, sum varð lagdur
við dyr hansara, fullur í sárum,
21 Og tráandi at verða mettaður
við molunum sum fullu frá borði
hins ríka mans: harafturat komu
hundarnir og sloktu sár hansara.
22 Og tað bar á, at biddarin doyði,
og varð av einglunum borin inn
í fang Ábrahams: hin ríki maðurin
doyði eisini, og varð jarðaður ;
23 Og í helviti lyftir hann upp
eygum sínum, verandi í pínslum,
og sær Ábraham langt burturfrá,
og Laz´-a-rus í fangi hansara.
24 Og hann rópaði og segði,
Faðir Ábraham, hav miskunn mót
mær, og send Laz´-a-rus, at hann
má drepa tippin av fi ngri sínum í
vatn, og svala tungu míni; tí eg eri
pínslaður í hesum loga.
25 Men Ábraham segði, Sonur,
minst til at tú í lívstíð tíni tókst við
tínum góðu lutum, og líkaleiðis
Laz´-a-rus illu lutum: men nú er
hann troystaður, og tú ert pínslaður.
26 Og umframt alt hetta, ímillum
okkara og tykkara er tað eitt
mikið svølg fest: so at teir sum
vildu ferðast hiðanfrá til tykkara
kunnu ikki; eiheldur kunnu teir
ferðast til okkara, sum vildu komið
haðanfrá.
27 Tá segði hann, Eg biði teg
tessvegna, faðir, at tú vildirt sent
hann til húsar faðirs míns:
28 Tí eg havi fi mm brøður; at
hann má vitna fyri teim, at ikki
teir eisini komi inn í henda pínslustað.
29 Ábraham sigur við hann, Teir
hava Móses og prophetarnar ; lat
teir hoyra teir.
30 Og hann segði, Nei, faðir
Ábraham: men um ein fór til
teirra frá hinum deyðu, vilja teir
venda um.
31 Og hann segði við hann, Um
teir hoyri ikki Móses og prophetarnar,
eiheldur vilja teir verða
sannførdir, tó ein reis frá hinum
deyðu.
( St. Lukas. 16:19-31 FKJ )


text:
Tað verður plúmm í á Reinsarínum leygarkvøldið 11. juni, tá navnframi jazz-rock bólkurin Plúmm fer á pallin. Tað er ikki so ofta, at meira enn 30 ára gamli bólkurin, sum tá tannáringarnir Leivur Thomsen, Rógvi á Rógvu, Arnold Ludvig og Magnus Johannesen stovnaðu, er at hoyra, men hóast teir ikki hava verið so aktivir seinastu árini, er sambandið teirra millum framvegis tætt.
Sum oftast tá tú sigur Plúmm, hugsa fjepparar um jazz, men sum Arnold Ludvík sigur í samrøðu við Dimmalætting (sjá leinki til grein niðanfyri), er bólkurin blivin eitt sindur meira rokkuttur í seinastuni.
Plúmm arbeiðir í løtuni við upptøkum til eina nýggja fløg.
Grein um Arnold Ludvík:
Superbassisturin ruddar og fríðkar í Havn


text:
HB-liðið, sum fór á vøllin við Stórá, var nógv broytt í mun til vanligu startuppstillingina. Christian, Bartal og Ári vóru uttanfyri við skaða, meðan Teit sat á bonkinum, tí hann ikki kundi spæla fullan dyst. Í miðverjuni fekk Jákup F. Hansen debut í miðverjuni, meðan Magnus Egilsson spældi á vinstra bakki. Fróði og Poul byrjaðu eisini inni fyri fyrstu ferð í ár.
Veðrið var gott á Tvøroyri í dag, men tað var eitt fitt lot eystanifrá, sum órógvaði spælið ikki sørt. Dysturin var ikki meir enn byrjaður, tá TB fekk ein risamøguleika. Bólturin verður spældur innfyri, har okkara ikki fáa fatur á honum, og endar hjá einum TBara. Hesin gjørdist nokk heldur bilsin um støðuna, tí hann fekk slett ikki skot á, so eingin trupulleiki var hjá Teiti at verja.
Vit komu inn í dystin so líðandi og fingu eina góða løtu við fleiri hálvum møguleikum. Í 13. minutti hendir so tað, at vit vinna bóltin á miðjuni. Bólturin endar hjá Róki, sum longu hevði sæð at málmaðurin hjá TB er heldur langt úti. Hann ger ikki mætari enn at senda eitt gott skot móti tóma málinum, og málmaðurin kundi ikki gera annað enn at hyggja eftir bóltinum, sum fleyg yvir høvdinum á honum og í málið til 1-0. Væl sæð og væl skotið av Róki.
Okkara vóru omaná nú og komu til onkrar møguleikar. Serliga Poul hevði onkran stóran møguleika, men inn fór bólturin ikki. Tvørámenn lógu eisini framvið og í 25. minutti hava teir ein góðan møguleika, men Magnus blokerar fyri skotinum. Kviki framherjin Adu hevði eisini ein sera góðan skallara, sum fór dygst framvið stongini. Beint aftaná endar gott HB-álop við, at Tróndur sendir gott skot móti málinum, men tað verður blokkerað til horna. Løtu seinna var tað aftur í hinum endanum, tá Adu hevði eina góða roynd.
Okkara høvdu havt vindin við í fyrra hálvleiki, men í seinna hálvleiki høvdu heimamennirnir fyrimun av vindinum. Teir vóru øgiliga grammir og løgdu eitt stórt trýst á okkum og fingu eitt hav av hornaspørkum. Tey lógu væl og skaptu vandamiklar støður, men okkara kláraðu at rudda burtur. Tá brúk var fyri Teiti í málinum, var hann har, hann skuldi vera.
Í 73. minutti gerst Jógvan Rói brádliga púra leysur og setur beina kós móti TB málinum. Hann fær skot á, men TB málverjin fær vart fyri. Rókur og Fróði komu eisini í góðar støður, men skotini endaðu í síðunetinum. Tað var nakað lítið spæl at síggja frá okkara síðu í seinna hálvleiki, men menn stríddust fyri lívinum, og tað vísti seg at vera nóg mikið, til at fáa sigurin í hús móti heldur óneyvu heimamonnunum.
Tvørámenn vístu, at vitjandi liðini ikki fáa tað lætt við Stórá. Longu um seks vikur skulu vit aftur til Tvøroyrar. Um tað eisini verður sum oddalið tá, fáa vit at síggja. Fyribils gleðast vit um tey trý stigini, vit fingu við norður aftur í dag og seta fokus á næsta dyst, sum verður komandi leygardag á Skála. Bussurin koyrur.
Tað lætnaði um hjartað hjá okkum, tá Ejler Rasmussen bríkslaði dystin av, tí tað stóð øgiliga nógv á í seinna hálvleiki. Pent var tað ikki, men við hørðum arbeiði frá øllum monnum, fingu okkara øll stigini í pottin, og tað er í síðsta enda tað, sum telur. Samanumtikið má sigast, at teir, sum fingu møguleikan frá fyrsta bríksli í dag, veruliga tóku av. Serliga Jákup og Magnus stóðu seg sera væl í verjuni.
HAGTØLINI
Effodeildin, 4. umfar sunnudagin 3. apríl 2016 kl. 15.00 við Stórá
TB – HB 0-1 (0-1)
1-0 Rókur av Fløtum Jespersen 13'
Liðið: Teitur M. Gestsson – Magnus Egilsson, Jóhan Troest Davidsen (liðsk.), Jákup F. Hansen, Jógvan Rói Davidsen, Pál Mohr Joensen (Símin Hansen 74), Fróði Benjaminsen, Tróndur Jensen, Rókur av Fløtum Jespersen, Ari Mohr Olsen (Teit Jacobsen 46) og Poul Ingason.
Óbrúktur eykaleikari: Niklas Thomsen, Adrian Justinussen og Tóri Rasmussen
Gult kort: Tróndur Jensen, Jákup F. Hansen, Magnus Egilsson og Teit Jacobsen
Á beinkinum: Jan Dam, Albert Ellefsen, Tróndur Vatnhamar, Heðin Weihe og Uni Nielsen
Dagsins maður: Rókur av Fløtum Jespersen
Dómari: Eiler Rasmussen
Hjálpardómarar: Andrew Christiansen og Georg N. Rasmussen
4. dómari: Lars Muller


text:
Danjal av Rana 12.10.2017 (11:20)
Vit byrja at líkjast USA
Talið á monnum sum viga munandi ov nógv er vaksandi og Magni Mohr, formaður í Fólkaheilsuráðnum, sigur, at hóast føroyingar eru sunnir í mun til fólk í grannalondunum, sum mugu vit út at røra okkum meiri.
- Gevur man fólki eina teldu og eitt skriviborð sum arbeiðspláss, sum hevur man sum arbeiðsgevari ávirkan á heilsuna hjá fólki. Skal man so krevja, at man hevur rætt til heilsugóðan mat á arbeiðsplássinum ella venjingarumstøður á arbeiðsplássinum? Tí um biður fólk sita allan dagin, setur man tey í vanda fyri at fáa ringa heilsu, sigur Magni Mohr við Rás 2.
Trýst á pílin undir myndini fyri at hoyra samrøðuna.
Kanningin hjá Fólkaheilsuráðnum sigur, at føroyingar røra seg ov lítið, og bert 22% røra seg í mun til tilmælini frá WHO. 10% av øllum føroyingum røra seg als ikki og eru tí í álvarsligum vanda fyri sjúkum, sum kropsligt óvirkni hevur við sær. Fleiri menn enn kvinnur røra seg í mun til altjóða tilmælini. 16% av føroyingum eldri enn 18 ár eru slett ikki regluliga kropsliga virknir, og hetta er minni enn í 2005 (28%).
Føroyingar viga ov nógv. Meira enn helvtin av føroyingum viga ov nógv, og fimtihvør kann bólkast at vera tað, vit kalla feitur. Síðan 2003 er talið á feitum føroyingum næstan tvífaldað. Samstundis er ein tendensur til, at færri við normalari vekt eru í dag enn í 2003. Nógv fleiri kvinnur í Føroyum viga normalt, og nógv fleiri menn eru í bólkinum við yvirvekt og fiti. M.a. kann nevnast, at bert triðihvør maður í Føroyum vigar normalt. Tað eru serstakliga menn yvir 25 ár, sum viga ov nógv og eru í vanda fyri lívstílssjúkum, ið eru knýttar at yvirvekt.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text: Nú heystið er komið, kann staðfestast, at sum aldri áður er altjóðagerðin komin yvir okkum. Alt gott um altjóðagerð, men tá hon eftir bara einum degi er blivin so munadygg, at Fróðskaparsetrið kann siga okkum, at vit nú hava fingið nýtt føroyskt fuglaatlas - á donskum - og Café Natúr bjóðar okkum til bayerska oktoberfest við boppum og gløsum á heimligari grund, ja so undrist eg stillisliga yvir føroysku sjálvsmyndin og tilboðini at stíva hana av. Hin seinna er í finasta lagi á frí(ð)a heystmarknaðinum, men tað er hin fyrra devilingalimeg ikki. Eitt føroyskt atlas á donskum? Hvat heldur tú? Ella eri eg blivin smásárur?


text:
Felags lesiringurin hjá Bókasavninum í Nes kommunu og Bókasavninum við Løkin fær tvær áhugaverdar rithøvundavitjanir eftir summarsteðgin.
Sólrun Michelsen hóskvøldið 4. september á bókasavninum í Nes kommunu.
Lisbeth Nebelong hóskvøldið 2. oktober á Bókasavninum við Løkin.
Hetta vera almenn tiltøk, har rithøvundarnir fara at tosa um sínar bøkur og tey evnir og viðurskiftir, sum bøkurnar viðgera. Tey, sum møta, fáa høvi at seta spurningar og fáa eitt hugnaligt prát. Bókasavnið bjóðar ókeypis drekkamunn. Av tí at tað eru tveir og tríggir mánaðir til tiltøkini vera hildin, so er møguleiki hjá áhugaðum at fyrireika seg við at lesa onkrar av bókunum hjá rithøvundunum.
Sólrún Michelsen hevur m.a. skriva bókina ´Hinumegin er mars´. Frásøgukvinnan í skaldsøguni er miðskeiðis í trýssunum og sannkennir av álvara, at tann stytsti teinurin í lívinum er eftir. Sagt verður frá mammuni, sum er á ferð úr lívinum, og samstundis í brotum, hvussu tilveran hevur verið fyri hana og dóttrina. Bókin hevur fingið sera góð ummælir.
Lisbeth Nebelong hevur givið tríggjar samanhangandi bøkur út. Tær eru “Når engle spiller Mozart”, “Færøblues” og “Møde i mol”, sum er ein kærleikssøga um donsku Lisu og føroyska Kára. Lisa er dóttir ríkisumboðsmannin, og hon flytir við familjuni til Føroya, tá hon er hálvvaksin. Beiggi Lisu, sum eitur Erik, gerst vinur við Kára. Fyrstu ferð Lisa hitti Kára, var, tá hon sum barn var og ferðaðist í Føroyum. Longu tá var eitt serligt samband teirra millum. Tey gerast góð, tá hon flytir sum hálvvaksin til Føroya. Tá Lisa er liðug í Studentaskúlanum í Hoydølum, fer hon til Danmarkar at lesa víðari. Av tilvild hittir hon Kára 25 ár seinni, tá hon skal halda fyrilestur í Norðurlandahúsinum, og hann skal spæla til eina konsert kvøldið fyri. Kári býr nú í Stavanger og arbeiðir sum tónleikari. Í “Når engle spiller Mozart” er tað Lisa, ið sigur frá, meðan Kári fortelur í “Færøblues”. Í “Møde i mol” hittast Lisa og Kári aftur, tá Lisa fer til Føroyar at halda sín 50 ára føðingardag. Umframt kærleikssøguna lýsir høvundin eisini kenslur hjá føroyingum og samleikaspurningar og kenslur hjá dønum viðvíkjandi hesum. Tónleikur hevur ein týðandi lut í øllum trimum bókunum og er eisini í bókaheitunum. Høvundin flutti til Føroyar sum barn, tí pápin skuldi arbeiða hjá Ríkisumboðnum. Sum 18 ára gomul kom hon aftur til Føroya at arbeiða sum læraravikarur. Hennara alskur til Føroyar og føroysku náttúruna sæst týðiliga í bókunum.
Meira verður at frætta um tiltøkini eftir summarsteðgin.
Skriv et svar
« Framsýning: Listahandverk úr træi 7.-11. juli. StartUp Skálafjørður 26.-28. sept. »


text:
Listaleypurin rúmar tilsamans 14 verkætlanum skúlaárið 17/18. Av teimum eru tvær økislistafólk, tey rópa, við listafólkum úr Føroyum, Danmark, Svøríki, Finnlandi, Grønlandi, Belgia, Bretlandi, Kanada og Australia.
Listirnar fevna víða, frá tónleikaframførslum til interaktivar sjónleikir, bussframførslu, kórlæru, til filmsverksmiðju og myndaverksmiðju og eksperimentarandi framførslur við rættiliga alternativum ljóðførum umframt rokkar og karðar og onnur amboð úr fornari føroyskari tíð. Hetta eru alt listagreinir, ið fevna um forskúla og allar flokkar í fólkaskúlanum, skrivar skúlablaðið.
Fyrsta listagreinin er sjónleikurin Rúmdarferðin hjá Chappari, sum verður spældur í bussi á skúlaøkjum frá 23. til 27. oktober. Seinasta listagreinin er Sagnir og ævintýr, sum er sjónleikur og tónleikur. Sagnirnar og ævintýrini ganga frá 16. apríl til 4. mai næsta vár.
Tiltakið Økislistafólk, ið er eitt slag av House Artists-prosjekti – húsalistafólk – gevur børnum og ungum innlit í og royndir við at arbeiða við list saman við einum professionellum, virknum listafólki. Hetta skúlaárið eru evnini so eksotisk og víðfevnd sum grønlendskur maskudansur og interaktiv sansaleiklist.
Undangongukvinnan, teaturpedagogurin Hedvig Westerlund-Kapnas smíðaði Listaleypin í 2008, og í leypinum er hvørt ár møguleiki hjá næmingum og lærarum í forskúla og fólkaskúla at uppliva eitt fjølbroytt úrval av dygdargóðari yrkislist.
Skúlarnir gjalda einki fyri Listaleypin. Kommunurnar, Mentamálaráðið og Norðurlandahúsið bera allan kostnaðin.
Í løtuni er Gunnvá Zachariasen, yrkisleikari, samskipari og verkætlanarleiðari hjá Listaleypinum, ið hevur teldupostadressuna listaleypurin@listaleypurin.fo.
Kelda og lesið meira HER


text:
Vit hava tann mest orkusparandi føroyska ketilin, sera orkusparandi, friðarligur og gevur nógv heitt vatn til brúsuna.
Tíðindasavn
Núverandi sniði fyri serprís
Okkara ketlar fáa nýtt snið í 2010 og tí verða allir ketlar við núverandi sniði seldir fyri serprís, so leingi nakar er eftir! ...
Ventilatiónsskipanir og orkusparandi hitapumpur
Vit eru eisini umboð fyri Genvex ventilatiónsskipanir, orkusparandi hitapumpur frá Panasonic, Fujitsu og Mitsubishi og aðrar vørur av bestu góðsku. Vit hava eisini filtur ...
Hitapumpur til serprís!
Hitapumpur til serprís!Vit hava sera góð tilboð uppá Panasonic luft til luft hitapumpur allan mars mánaða.Prísir úr kr. 11.900 íroknað mvg! ...
Bátaketlar
Bátaketlar Síðan 2006 hava vit framleitt og selt teir sera væl móttiknu ketlarnar til bátar og skip. Hesir ketlarnir ið vit kalla B18 eru 18 ...


text:
Býtið av haganum Millum Húsanna í Depli er lokið.
Á fundi 8. juni 2011 gjørdi útskiftingarnevndin fyri hagan Millum Húsanna í Depli úrskurð viðvíkjandi býti av haganum.
Hagin verur břttur Ý tveir hagapartar: 2 mk. 08 gl. Ý H˙sdali, norari, og 1 mk. 08 gl. Ý Breytardali, sunnari.
Hetta er sama břti sum fyribilsplanurin, i var lagdur fram fyrr Ý ßr, vÝsti. Ongar vimerkingar vˇru til uppskoti, og n˙ kŠrufreistin er farin, stafesti ˙tskiftingarnevndin břti Ý ˙rskuri sÝnum.
Eigararnir h°vdu fram til 15. september 2011 m°guleika at kŠra ˙rskurin til yvir˙tskiftingarnevndina.
Kort vÝsandi nřggja břti Millum H˙sanna
Kelda: Umhv°rvisstovan - www.us.fo


text:
Ársins Íverksetaradagur er árliga tiltakið hjá Íverksetarahúsinum, sum heiðrar íverksetarar og íverksetan. Í tí sambandi verða tríggjar heiðurslønir latnar: Ársins Íverkseti, Ársins Innovatión og Ársins Íløga.
Øll kunnu koma við tilnevningum. Ein dómsnevnd tekur endaliga avgerð. Dentur verður lagdur á, hvør hevur víst nýhugsan, árræði og dirvi hevur víst góð fíggjarlig úrslit hevur givið øðrum íverksetum íblástur.
Freistin at koma við tilnevningum er til og við 21. mars 2017. Íverksetarahúsið gleðir seg til at fáa nógv góð uppskot við góðum grundgevingum. Uppskot skulu sendast til Íverksetarahúsið á iverksetan@iverksetan.fo.
Ársins Íverkseti í fjør var Polar Films Entertainment. Tað eru teir báðir ungu havnamenninir Andres Jacobsen og Brian Samson, sum hava bygd teirra íverksetan upp frá botni av, og hava megnað tað truplasta kynstrið av øllum, nevnliga at fáa góðan búskap í virksemið.
Ársins Innovatión fekk Bakkafrost fyri teirra nýskapan, at baða alilaksin í feskvatni við brunnskipinum Hans á Bakka. Í fjør var eisini var ein serlig heiðurløn latin til Eysturskúlan fyri teirra stóra og týdningarmikla arbeiði teir gera til frama fyri íverksetan í fólkaskúlanum.
Í ár verður Ársins Íverksetaradagur hildin 31. mars kl 10.00 í Østrøm í Tórshavn.


text:
Einaferð var tað ein kongur, sum ynskti sær eina konu. Hon skuldi vera bæði vøkur og klók, men hann fann onga, sum honum dámdi. So læt hann seg í sum ein fátækur drongur og fór út at leita sær eftir einari konu. Seint um kvøldið kom hann til eini smá og fátækslig hús. Hann spurdi fólkini, um hann kundi sleppa at vera har eina nátt. Tey søgdu, at so mátti hann sova í teirra song, tí tey áttu bara eina. „So kunnu vit liggja á gólvinum,“ søgdu tey. „Nei,“ segði hin fremmandi, „eg kann sjálvur liggja á gólvinum.“ Maðurin sá ongan uttan tey bæði, og hann spurdi, um eingin annar búði her. Nei, søgdu tey bæði, eingin annar. Um morgunin heldur maðurin seg hoyra onkran spinna á einum rokki uppi á loftinum.
„Hvør er uppi á loftinum,“ spyr hann, „eg vil sleppa at síggja, hvørt tað er.“ Nú noyðast hjúnini at lata hann síggja dóttur teirra – tí tað var hon, sum hevði spunnið á loftinum. Hann sær nú, at hon er av allar vakrastu gentum. Kongurin er hugtikin av henni, men heldur tað kortini vera í so neyðarsligt fyri seg at hava eina so fátæka gentu til konu.
Hann fer tí heim fyri at hugsa seg um. Men nú ið hann er komin heim, er eingin friður á honum. Hann er blivin forelskaður í henni og hugsar alla tíðina um, hvussu vøkur hon var. Man hon eisini vera klók? Hann veit tað ikki.
Hann ger av at royna hana, so hann skrivar henni eitt bræv. Inn í brævið leggur hann ein spola av silkitráði og biður hana veva sær hetta til eitt gólvteppi. Gentan skrivar honum aftur. Hon leggur eitt træpetti innan í brævið og biður hann gera sær hetta til ein vev so skal hon veva honum eitt teppi. Nú sær kongurin, at gentan er bæði klók og vøkur. Hann heintar hana heim og ger hana til sína drotning. Men eina treyt setir hann henni: Hon skal ikki blanda seg upp í, hvussu hann stýrir ríkinum.
Ein dagin kemur ein fátækur maður í kongsstaðin við eini kvidnari ryssu. Hann setir ryssuna inn í ein rosssastall, har sum fleiri hestar standa. Um morgunin hevur ryssan folað eitt fitt vakurt fyl. Fylið stendur uppi millum allar hestarnar, og teir, sum eiga hestarnar siga, at fylið er teirra. Tann fátæki maðurin noyddist nú at fara við ongum fyli, og hann klagaði um tað, men einki hjálpti.
So fer hann til drotningina sjálva og biður hana hjálpa sær. Hon biður hann taka eitt snøri og fara út á eina sandoyru og halda snørið niður í sandin. Hvørja ferð onkur kemur til hansara og spyr, hví hann situr so, skal hann svara, at líka so ógjørligt, tað er at fáa fisk upp úr sandinum, líka so ógjørligt er tað, at hestar fola.
Maðurin ger, sum drotningin biður hann. Fólk forvitnast og troka seg saman um hann fyri at hyggja, og tey spyrja, hví hann situr soleiðis, men hann svarar, sum drotningin hevur lært hann: „Líka so ógjørligt tað er at fáa fisk upp úr sandinum, líka so ógjørligt er tað at hestar fola.“ Nú verður maðurin tikin og spurdur, hvør ið hevur lært hann hetta, men hann vil ikki slatra. So verður hann koyrdur í fongsul og píndur, til hann sigur frá. Nú ið kongurin frættir, at drotningin hevur givið tí fátæka manninum ráð, verður hann so illur, at hann koyrir hana frá sær, tí hann hevði forbjóðað henni at blanda seg upp í, hvussu kongsríkið skuldi verða stýrt.
Drotningin sigur, at áðrenn tey skiljast, skulu tey fyrst halda eina veitslu, og síðani vil hon hava ein dýrgrip við – sum eitt minni – áðrenn hon fer avstað. Kongurin sigur, at tað er í lagi. Hon skal fáa, hvat ið hon so ynskir sær. So halda tey veitsluna. Drotningin koyrir svøvndropar í drekkað hjá konginum, so hann sovnar. Síðan tekur hon ein vogn, spennir hestin fyri og leggur kongin í vognin. Vognurin koyrir av stað við honum til húsið, har foreldur hennara búgva.
So leggur hon hann upp á loftið í ta somu songina, sum hon sjálv plagdi at sova í. Nú ið kongurin vaknar um morg-unin, er hann púrasta í ørviti. Hann spyr hana, hví hon hevur gjørt hetta móti sær, men hon svarar: „Tú lovaði mær at taka ein dýrgrip við mær, hvønn ið eg so ynskti mær. Tú, kongur, ert mín størsti dýr-gripur, tí tók eg teg við mær.“ Tá sá kongurin, at drotningin var av klókastu kvinnum. Hon skuldi koma heim aftur við honum, segði hann, og hereftir skuldi hon sleppa at stýra, sum hon vildi, í ríkinum.
Úr: Einaferð var tað ... Oddvør Johansen, Herdis Jakobsen myndprýddi, 2014


text:
Mítt blað – dag og vikublað
Eg lesi Sosialin og Dimmalætting ordiliga yvirfladiskt á arbeiðinum, plagi somuleiðis at blaða í Markedsføring. Tá eg onkuntíð keypi eitt dagblað, so er tað 100% tí at forsíðan onkursvegna er áhugaverd.
Mín heimasíða
Eg eri nokk online 10-12 tímar um døgnið.At spyrja hvør mín heimasíða er, er sum at spyrja hvat fyri eitt papír lesur tú. Alnetið er bara ein samskiftisformur. Eg brúki alnetið alla tíðina og fái nógv mesta partin av míni dagligu vitan av alnetinum, portal.fo er mest vitjaða síðan, men eisini hinar føroysku tíðindasíðurnar vitji eg javnan, á chelseafc.com lesi eg um fótbólt og hyggi at netvarpi, á onlinefootbalmanager.co.uk spæli eg, á kjak.org kjakist eg, á youtube hyggi eg, og so alt møguligt annað arbeiðsrelatera, í mínum arbeiði umsiti eg einar 70 føroyskar heimasíður.
Mítt sosiala netverk?
Facebook er mítt primera sosiala netverk, eg eri eisini á twitter og myspace og ymiskum øðrum, men tað er bert á Facebook, at eg eri ordiliga aktivur.
Mín tónleikur
Serliga tvey nøvn eiga eitt stórt pláss í mínum Itunes og fløgusavnið Beck og Black Sabbath, eg havi tó eitt hjarta sum brennur fyri føroyskum tónleiki, her er serliga Høgni Lisberg hot.
Mín dvd
Eg hyggi nærum ongantíð eftir DVD longur, men eg eigi nokkso nógvar, har liggja einar 8-10 sum eg havi keypt, men sum eg enn ikki havi sæð, eg vænti tó, at “The Sixth Sense” við Bruce Willis er ein tann besta í savninum.
Mítt magasin
Keypi bara magasin tá eg flúgvi, og tá er tað F1, ið er eitt blað um Formil 1.
Mín sjónvarpsrøð
Mær dámar væl kriminalrøðir í løtuni er Dexter nokk tann best umtókta hjá mær
Mín bók
Eg haldi at “High Society” hjá Ben Elton er ein tann besta. Fantastisk bók um problemattikin við rúseitri lýstan á ein so ræðuliga skilagóðan máta, blanda við teimum heilt stóru kenslunum og syndarligu lagnunum.
Mítt útvarp
Eg elski gott útvarp, serliga tá eg búði niðri lurtaði eg nógv, P3 var favoritturin tá. Í Føroyum lurti mest eftir Kringvarpinum, fyrst og fremst tíðindasendingunum og seinnapartssendingum við Rúna Jákupssyni, Fróða Løksagarð og Suna Merkisstein, sum eru tað frægasta vit hava í føroyskum útvarpi.
Mín telefon
Nokia 6220, eg havi altíð havt Nokia, og hendan nøktar mín tørv og fekst fyri rímiligan penga, tá hin seinasta brotnaði.
Hvat vil tú ikki brúka tíð uppá?
Ringar útvarpssendingar við vertum, ið ikki eru egnaðir til uppgávuna teir eru settir at loysa.
Hvat irriterar teg í miðlunum?
Greinar, ið eru skrivaðar av fólki, ið ikki makta sína uppgávu.
Hvat vil tú hava meiri av í miðlunum?
Góðsku


text:
Ætlar tú tær at útbúgva teg til rithøvund, átti tú kanska umhugsað at søkt inn á Rithøvundaskúlan í Keypmannahavn. Men tú mást ikki drála ov leingi við at finna fram tínar bestu tekstir, tí umsóknarfreistin fyri 2012 er longu 1. mars.
Umsóknin
Onki krav er um prógv frá øðrum útbúgvingarstovni fyri at verða tikin inn á Rithøvundaskúlan. Tú skalt bara senda skúlanum nakrar síður av skaldskapi, sum tú hevur skrivað, og so skalt tú skriva nakrar reglur um, hvaðan tú fært tín íblástur.
Rithøvundaskúlin fær umleið 250 umsóknir árliga, 15 umsøkjarar verða bodnir til samrøðu, og av teimum verða bara 6-8 næmingar tiknir inn.
Útbúgvingin
Útbúgvingin sum rithøvundur tekur tvey ár, og ein hevur rætt til lestrarstuðul frá SU, meðan ein lesur.
Útbúgvingin er fyrst og fremst ein listalig útbúgving, men útbúnir rithøvundar frá Rithøvundaskúlanum eru eisini at finna í øðrum størvum enn sum rithøvundar, eitt nú ritstjórar, tíðandafólk, miðlafólk og háskúlalærarar.
Heimasíða
Les meira um upptøkutreytir, útbúgving og starvsmøguleikar á heimasíðu skúlans http://www.forfatterskolen.dk
AÓD


text:
Laila Solmunde, sála, arbeiddi ótroyttiliga fyri betraðum viðurskiftum hjá rørslutarnaðum. Millum annað gav hon út ein faldara við tilmælum til, hvussu atkomiligheitin til náttúruøkir í Suðuroy kundu betrast. Hesi tilmæli hevur Vága kommuna í summar arbeitt við, at seta í verk. Tað skrivar heimasíðan hjá Vága kommunu.
Millum annað er bummurin niðan til Skarðgjógv fluttur longur niðan. Hetta fyri at bilar og fólk í koyristóli kunnu koyra niðan og njóta útsýni yvir Vágseiði, ótarnað. Umframt hetta er eisini settur upp bonkar og borð til øll at njóta.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Fyrsti Varði í ár er á tremur við góðum akademiskum og tónleikatilfari
Hesaferð hava vit fjølbroytt úrval av yrkingum, ið allar eru hegnisliga fluttar yvir í føroyskt. Haraftrat presentera vit grein um nationalismugransking eftir Kim Simonsen, ið er doktari og phd-úrmælingur. Eisini hava vit eina aðra grein, ið er fyri teir lesarar, ið duga á at skyna grova ironi.
Vit hava eisini funnið ein nýggjan føroying, ið fæst við at seta saman yrkingar, og er tað ein, ið eitur John Ísheim. Vit bjóða honum vælkomnum á Varðans pall og vóna, at hann fer at blíva við at yrkja til okkara.
Eisini hava vit drúgva samrøðu við Einar Már Guðmundsson, og umrøðu av filmfestivalinum Geytanum og av eini mentanarcafé, ið eisini var í Norðurlandahúsinum. Harumframt hava vit tey obligatorisku tónleikaummælini hjá okkara manni í Roskilde, Øssur Johannesen, so hesin Varði stendur einki aftan fyri teir undanfarnu.
Og næstu ferð verður hann enn betri, tí tá verður temað: tað andaliga, og tá hava vit tvey viðtal við fólk, ið fáast við tvey aspekt av teirri andaligu síðuni í lívinum.
Permumyndina hevur tann sera dugnaliga Harriet Poulsen málað.
Til ber enn at tekna seg til at halda Varðan við at skriva til: vardin (kurla) mail.fo, ella til mín her á facebook.
Av tí, at Varðin nú er blivin betri til góðsku og størri til síðutal, er ársgjaldið nú 300,- Hetta er tó sera bíligt fyri henda mikla ársins ferfalda skamt av relevantari føroyskari mentan og øllum teim yrkingum, ið hjartað kann begjara.
Hesin fyrsti ársins Varði er so fyltur av góðum tilfari og so mikið professionelt úr hondum greiddur í øllum lutum, at hann er eitt sindur seinkaður og kom tískil ikki út millum manna og kvinnu tann 1. mars, men hann verður skjótur, verður eftir øllum at døma sendur út í næstu ella aðru viku.
Síggjast í bókahandlunum!


text:
Náttúruvernd
Náttúruvernd ella Náttúrufriðing er tað at verja náttúruna, og tað verður ofta gjørt við at friða partar av náttúruni, til dømis landaøki, fuglasløg ella djórasløg, so at hon ikki skemmist men verður varðveitt í sínum upprunaliga líki. Náttúruvernd er fyrisiting, sum hevur um hendur at verja bæði plantur og dýr. Nú á døgum er dálking ein álvarsom hóttan. Dýrasløg doyggja út í hópatali, og nógvar plantur týnast nógv meira nú, enn nakrantíð áður. Síðan jørðin varð til, eru mangar livandi verur avoyddar, við hvørt av broytingum í veðurlagnum. Men nú á døgum eru menniskjur størsta hóttanin. Vit høgga skógir, dyrka og taka byggilendi, leggja vátlendi turr, og samstundis beina vit fyri tilhaldi hjá mongum dýrum og spilla góð lendi. Vit broyta lívsumstøðurnar, og tað kann fáa óbøtiligar avleiðingar fyri plantur og dýr. Onnur stór hóttan er djóraveiða. Vit veiða at fáa okkum húðir, kjøt, skinn og horn, og onkuntíð drepa vit dýr, ið gera okkum ónáðir.
Mangir felagsskapir eru settir á stovn við eittans endamáli - náttúruvernd. Greenpeace og aðrir altjóða felagsskapir arbeiða fyri at verja m.a. náttúruna við pólarnar, einamest skóp og hval. Felagsskapirnir verja hóttar verur og stríðast fyri at friða øki, har vøkstur og dýr kunnu liva í náðum. Ein fyritreytin fyri náttúrufriðing er, at náttúruøki verða kannað, at vita hvørji dýr og hvørjar plantur, ið eru, og at hava eyguni við tí, ið hendir so hvørt. Altjóða felagsskapurin fyri náttúruvernd, IUCN (stytting fyri "International Union for Conservation of Nature"), savnar úrslit av vísindaligum kanningum og virkar fyri náttúrufriðing í mongum londum. IUCN hevur eisini gjørt ein Reyðlista yvir hótt sløg og flokka hesi í ymiskar flokkar alt eftir, hvussu hótt ið sløgini eru. Aðrir felagsskapir fyri náttúrufriðing eru til dømis UNEP (stytting fyri: "United Nations Environment Programme"), sum er umhvørvisætlan hjá Sameindum Tjóðum.


text:
Í gjár setti Jógvan Skorheim, borgarstjóri spakan í til byggingina av Bláa skýlinum við vøllin við Djúpumýru í Klaksvík. Tað upplýsir Klaksvíkar kommuna á heimasíðu síni.
Bláa skýlið verður staðsett eystanfyri KÍ-høllina, og bygningurin lýkur øll krøv hjá UEFA, og er harvið eitt stórt fet fram ímóti, at altjóða fótbóltsdystir kunnu spælast í Klaksvík, sigur kommunan.
Bláa skýlið er kostnaðarmett til góðar 11 milliónir og verður bygt í samstarvi millum Klaksvíkar kommunu, Klaksvíkar ítróttarfelag og Fótbóltssamband Føroya.


text:
09. Jun 2016
Í góðveðrinum ígjár skipaði TSF fyri enn einari súkklukapping. Hesa ferð var tað landavegsúkkling, og hesa ferð gekk leiðin niðan í fjøllini. Niðan á Oyggjarvegin og allan vegin niðan á Sornfelli.Tað var Dávur Magnussen, ið vann strævna teigin, sum bleiv koyrdur ígjár. Dávur brúkti 2...
30. Mai 2016
Vælkomin til 18. utgávuna av Volvo Kring Føroyar. Aftur í ár gongur leiðin út yvir 5 ymiskar oyggjar. Kappingin varð fystuferð koyrd í 1997 og hevur verið afturvendandi hæddarpunkt í føroyskari súkkling líka síðan. Kappingin hevur verið væl vitja av fleiri ymiskum tjóðum, millum tær afturvendandi tjóðir eru Íslandi og Danmark. Haraftart hava tað verið luttakarar frá millum annað Polandi, Belgia, Scotlandi, Shetlandi, Orkney og Ynes mon. Endamálið við kappingini er, at vísa tað óbeskriviliga og ófyrigevandi føroyska lendi og geva súkklufjepparum frá allari verðini eitt ógloymandi upplivilsi.
27. Mai 2016
Sunnudagin verður kappast í landavegsúkkling. Kalendarin hjá TSF sigur at kapping er í Suðuroy leygardagin, men tá kalendarin bleiv lagdur høvdu vit gloymt alt um Heðin Brú og 150 ára føðingardagin hjá Tórshavnar Kommunu. So ístaðin fyri eina Kring Føroyar etapu í Suðuroy, ja so...
16. Mai 2016
Hetta minnir ikki sørt um Oyggjaleikir. Skilt soleiðis, at Torkil Veyhe aftur hesa ferð skuldi fleiri ferðir deiligu fetini upp á sigurspallin. Tað bleiv kappast í Jútlandi í vikuskiftinum, í Silkeborg leygardagin, í Herning sunnudagin, og í dag var tað harða brekkan Pøt Mølle...
03. Mai 2016
Á in.fo kundu vit ígjár lesa, at tað hevur gingið væl hjá Torkil og nýggja felagið hjá honum, Team WeBike-CK Aarhus. Pætur Albinus skrivar:"Tað hevur gingist væl hjá Torkili Veyhe, síðani hann í vetur skifti úr Odder CK til Team WeBike-CK Aarhus. Føroyski súkklarin, sum...
27. Mar 2016
Í gjár, leygardagin 26. mars, skipaði TSF fyri kapping í landavegsúkkling. Leiðin gekk úr Tórhavn til Saksun og so aftur til Havnar. Hesin teinur var umleið 100 kilometrar langur, men møguleiki var eisini at súkkla ein styttri tein. Tey, ið valdu at súkkla styttra teinin,...
08. Mar 2016
Leygardagin skipaði Tórshavnar Súkklufelag fyri ársins fyrstu súkklukapping. Tað var einkultstartur, og tað var sokallaði einkultstarts klassikarin, sum kappast bleiv á. Klassikarin er frá Plantusøluni við Hvítanesvegin í Havn, til Kaldbak og so aftur til Plantusøluna. Góðar 30 kilometur. Ein spennandi teinur, ið inniheldur bæði...


text:
Arbeiðið at byggja eina nýggja tilbúgvingarstøð í Eysturkommunu er boðið út til innbodnar arbeiðstakarar. Lisitatión verður 5. desember og eftir ætlan skal arbeiðið byrja eftir ársskifti og verða liðugt í komandi ár.
Tað skrivar kommunan á heimasíðu síni.
Nýggja støðin verður á gomlu ferjuleguni í Leirvík, omanfyri nýggja virkisbygningin hjá El-Teknik. Hon verður áleið 600 fermetrar til støddar.
- Tørvurin á tilbúgvingarstøð er stórur, staðfestir Sørin S. Djurhuus, tilbúgvingarleiðari í Eysturkommunu. Sløkkiliðið leigar seg í løtuni inn í hølir í Leirvík, og útgerð hjá sløkkiliðinum er á goymslu ymsastaðni í kommununi.
Nýggja tilbúgvingarstøðin gevur sløkkiliðinum munandi betri umstøður at arbeiða í, og samlar alla tilbúgvingarútgerð á einum stað. Samstundis kann nýggi bygningurin brúkast sum ein miðstøð, tá tilbúgvingin verður sett í gongd og sløkkiliðið verður kallað út, sigur Eysturommuna.


text:
Samanumtikið fyri allan dystin er ein javnleikur helst eitt vunnið stig hjá vertunum og tvey mist hjá okkum. Frá dystarbyrjan vóru vit klárt omaná og komu í fleiri góðar støður. Sum fyrri hálvleikur gekk, kom ÍF betur við.
Longu í fyrsta minutti mundi Teitur snýtt harmælta málmannin hjá ÍF við sera longum útsparki. Tíverri fyri okkum megnaði Hendrik Lindhart Jensen at lofta bóltinum, hóast hann longu var dottin á afturpartin. Dagsins maður, Símun Samuelsen, royndi seg løtu seinni, men aftur var málmaðurin fyri.
Hjá vertunum var serliga Ari Ellingsgaard eyðsýndur, og ta einu ferðina, átti hann helst at havt skorað, men Teitur var fyri.
Í seinna hálvleiki vóru vit aftur klárt omaná og høvdu fleiri royndir á málið. Tíverri fóru allar royndir yvir ella við síðuna av málinum, ella vóru skotini veik og raktu beint á málmannin. Helst nakað, ið okkara venjarar kunnu arbeiða víðari við í komandi døgunum.
Um alt fløskaði seg, átti Daniel Elly Pedersen at stútað bóltin í málið beint fyri leiklok, men aftur her var skallarin veikur og beint á málmannin.
Sebastian Pingel átti møguliga eitt brotsspark, tá hann beint fyri tímaslagið bleiv skræddur niður í brotsteiginum, men eingin floyta hoyrdist.
Alex Jose dos Santos átti helst at verið rikin av vøllinum, tá hann púra burturúr vón og viti setti gaggurnar í klokkuverkið hjá Heðini Hansen, men aftur her valdi trilvandi dómarabólkurin at lata álopið fara og geva gult kort í staðin.
Men hvussu víkir og vendur, vit megnaðu ikki at lata hurðina upp, og tí endaði okkara næsti útidystur í Eysturoynni eisini við einum málleysum javnleiki.
Skírisdag klokkan 17.00 er Løgmanssteypið á skránni, tá EB/Streymur kemur á vitjan. Spennandi verður, og vónandi fáa hol á til ta tíð.
KOYR Á, HB!!!!
HAGTØLINI
Effodeildin, 3. umfar Pálmasunnudag 9. apríl 2015 kl. 15.00 í Fløtugerði
ÍF – HB 0-0
Gult kort: Bartal Wardum og Jógvan Rói Davidsen
Liðið: Teitur M. Gestsson – Dánjal Pauli Lervig, Bartal Wardum, Johan Troest Davdisen (liðsk.), Jógvan Rói Davidsen, Símun Samuelsen (Adrian Justinussen 75), Heðin Hansen, Martin Bergvold (Tróndur Jensen 77), Rókur av Fløtum Jespersen, Sebastian Pingel (Levi Hanssen 67) og Daniel Elly Pedersen
Óbrúktur eykaleikarar: Tróndur Vatnhamar, Heri H. Mohr og Ari Mohr Olsen
Á beinkinum: Sigríður Clementsen, Rasmus Nolsøe, Uni Nielsen og Heðin Weihe
Dagsins maður: Símun Samuelsen
Dómari: Kári J. á Høvdanum
Hjálpardómarar: Johnleif Gerðisá og Arni Rasmussen
4. dómari: Jóhannes Magni Mikkelsen


text:
Orð og lag: Lennart Lind
Týtt: Kajfinn Hammer
1. Hevur hond tú lagt á plógvið, eygu móti Himli vent,
við Guðs fólki skundað tær avstað í trúgv?
Lít at Jesu særdu hondum, jaga ivans myrkur burt,
millum ljós og myrkur finst ei nøkur brúgv!
Niðurlag: Afturum tú ei mást líta móti Sodómslættanum,
fyri lívi tínum flýggja – skunda tær!
Lít at Morgunstjørnu Orðsins, Andin leiða skal teg fram,
Harrin Jesus nýggja kraft skal geva tær.
2. Hoyr, hin røddin eyma ljóðar, Jesus kallar: Fylg tú Mær,
far frá nót og báti, faðir, móðir við!
Eftir Orði Tínum, Harri, fari eg avstað í trúgv,
nú eg veit, ja, víst eg veit, at Tú ert við!


text:
"Kom á 2069" - Sending 21
Sending um sjóvinnuna.
Samrøður:
Prátað verður við Jógvan Petersen umborð trolbátin Fiskaklettur, Betuel Johannesen umborð frystilínuskipið Klakkur, Sunnleif Fagradal umborð partrolaran Jaspis og Høgna Hansen frá Fiskamarknaðinum.
Hetta er ein sending um sjóvinnuna, har m.a. ringt verður til skip við føroyskari manning at frætta frá teimum.
2069 er hvønn fríggjadag klokkan 15:00, endursent leygardag klokkan 02:00 og leygardag klokkan 16:00.
Eivind Jacobsen leggur til rættis.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Øksl, mjadnar, stramma væl
13-09-2015
Endamálið við átakinum er at minna vaksin á at binda børnini rætt í trygdarbeltið í bilinum. Tá børn eru umleið 4 ár, fara tey úr barnastólinum og á bilpútu við stólabaki, sum skal brúkast, til tey eru í minsta lagi 135 cm sambært ferðslulógini. Tá eru mong umleið 10 ára gomul.
Soleiðis verður sungið í átaki hjá Trygd og Ráðnum fyri Ferðslutrygd, sum er at hoyra í útvarpsrásum komandi tvær vikurnar.
Átakið vendir sær til foreldur at børnum, sum sita á bilpútu. Endamálið við átakinum er at minna vaksin á at binda børnini rætt í trygdarbeltið í bilinum. Tá børn eru umleið 4 ár, fara tey úr barnastólinum og á bilpútu við stólabaki. Hesin skal, sambært ferðslulógini, brúkast, til tey eru í minsta lagi 135 cm. Tá eru mong umleið 10 ára gomul.
Norðurlendskar kanningar vísa, at millum 1/3 og helvtin av børnum í bili ikki sita rætt íbundin. Antin tí bilstólurin ella bilpútan ikki eru sett rætt í, ella tí foreldur ikki eru nóg hyggin at binda barnið rætt í. Kanningarnar vísa eisini, at vanligastu feilirnir eru, at trygdarbeltið liggur skeivt, tað vil siga undir armin, afturum bak ella á yvirarminum - ella at trygdarbeltið situr leyst. Harumframt at barnið situr í trygdarbelti, men uttan bilpútu.
“Tað er umráðandi, at børn sita trygg í bili. Tí vilja vit minna foreldur á nøkur einføld ráð, sum eru løtt at fylgja” greiðir Brynhild Høgnadóttir frá Ráðnum fyri Ferðslutrygd frá.
“Hjá Trygd fegnast vit um, at vit við trimum einføldum ráðum kunnu stuðla RFF at vísa á, hvussu foreldur tryggja síni børn best í bilinum. Børn brúka bilpútu líka úr umleið 4 upp í umleið 10 ár, sum er long tíð," sigur Janus Thomsen, stjóri í Trygd
Løtt ráð
Tað er tíbetur rættiliga lætt at binda børnini rætt í. Trygd og Ferðslutrygd vilja við átakinum geva foreldrum trý góð ráð:
1. Trygdarbeltið skal liggja um mjadnarnar og skal strammast væl. Er beltið leyst, kann tað leggja seg um búkin, og tað er vandamikið í samanstoyti. Tá er stórur vandi fyri skaða á gøgn.
2. Trygdarbeltið skal liggja um økslina, og ikki aftur um bak ella undir armin. Liggur beltið ikki um økslina, verður kroppurin tveittur frameftir, um bilurin rennir á. Tá er stórur vandi fyri skaða á høvd og nakka.
3. Stramma beltið væl, tó sjálvsagt ikki so fast, at barnið fær ilt.
At minnast hesi ráð kann verða munurin millum lív og deyða.
Kapping á facebook
Sangurin, ‘Øksl, mjadnar, stramma væl, stramma væl’, verður at hoyra á útvarpsrásum, eins og lýsingar verða á portalum og í bløðunum. Harumframt verður kapping á Facebook frá 17. september, har til ber at svara spurningum um rætta íbinding. Vinningur er ein iPad mini. Luttak í kappingini her: https://goo.gl/1IiTm4
Løgreglueftirlit samstundis
Samstundis sum átakið hjá Trygd og Ráðnum fyri Ferðslutrygd er sjónligt í miðlum, ger løgreglan kanningar av børnum í bili.
Les meiri um trygga íbinding av børnum her.
« Aftur


text:
23.-30. september kunnu føroyingar seta gulan kross í kalendaran, tá árligi norðurlendski festivalurin Land í eygsjón verður í Norðurlandahúsinum við eini røð av kendum svenskum superstjørnum. Á skránni verður eitt fjølbroytt úrval av tí besta av svenskum sjónleiki, tónleiki, barnaleiki og myndlist.
Størsta tiltakið á Land í eygsjón er stórsligna pallsetingin av Scener ur ett äktenskap við Uppsala Stadsteater. Leikurin byggir á heimskendu sjónvarpsrøðina hjá Ingmar Bergman frá 1973, ið bæði elvdi til kjak og øsing, øking í hjúnaskilnaði og bíðirøðir hjá familjuráðgevum. Scener ur ett äktenskap er ein leikur um makt, máttloysi, kærleika, vinalag og sex. Hvussu sær hjúnabandið út eftir 10 ár, 20 ár og 30 ár? Og heldur dreymurin um lívlangan kærleika?
Í nýggju pallsetingini hjá Eva Dahlman og Lehna Edwall eru seks leikarar, fleiri teirra kendir frá filmi og sjónvarpi, eitt nú Dag Malmberg (Broen), Eva Fritjofson (Fjällbackamorden) og Mikaela Ramel (Rederiet). Uppsetingin hevur fingið framúr góð skoðsmál frá bæði áskoðarum og ummælarum í Svøríki.
“Ein framúrskarandi leikhópur og ein gløgg tulking … stutt sagt: miss ikki henda møguleikan!”
– UNT
“Ein sjónleikaraveitsla.”
– DN
“Elegant, lætt og við heitum, menniskjaligum humor verður hesin Bergman leikurin heilt einfalt endurføddur”
– Aftonbladet
Einans tvær sýningar
Spennandi pallmyndin til Scener ur ett äktenskap er nógv øðrvísi enn vit eru von at síggja í Norðurlandahúsinum. Tí verður talið av áskoðaraplássum eisini avmarkað.
Einans tvær sýningar verða av Scener ur ett äktenskap; fríggjadagin 29. og leygardagin 30. september í Høllini í Norðurlandahúsinum.
Krás fyri oyruni
Klassiskt, poppur, jazzur, folk og vokaltónleikur. Alt hetta er partur av spennandi tónleikaskránni hjá Land í eygsjón. Millum annað verður eitt serligt høvi at uppliva fjøltáttaða tónaskaldið og selloleikaran Svante Henryson, ið vann Tónlistavirðisløn Norðurlandaráðsins 2015. Hann fer at spæla saman
við Føroya Symfoniorkestri, síni egnu jazzkvartett og saman við konuni Katarina Henryson, sum var við til at stovna heimskenda vokalbólkin the Real Group.
Eingin føroysk veitsla uttan svenskar vísur
Där går en dans på sunnanö, Vem kan segla förutan vind og Leið meg út á villar víddir. Ja, hvør kennir ikki onkra svenska vísu? Hóskvøldið 28. september verður svenskt vísukvøld, har føroyskir sangarar syngja kendar svenskar vísur. Føroysku sangararnir eru øll kend nøvn; Guðrið Hansdóttir, Jens Lisberg, Lív Næs, Eyð Berghamar Jakobsen, Kristian Holbæk, Jóhanna Norðberg Niclasen, Tróndur Enni, Maria á Lakjuni, Eyðun Nolsøe, Dánjal á Neystabø, Jensina Olsen o.o
Orðaleysur sjónleikur til børn
Mikudagin 27. september verður orðaleysi barnaleikurin Papper sýndur. Úr pappíri skapast sveimandi fuglar, flákrandi firvaldar, ein hábærslig skjaldbøka og óteljandi aðrar verur. Pappírið verður rukkað, boygt, snúrað og skrætt og verurnar umskapast, hvørva og koma aftur til lívs.
Ein fjøltáttað skrá
Umframt alt hetta verður ein spennandi installatiónsframsýning við Rydh/Sörenson, Astrid Lindgren konsert við Jensinu Olsen, svenskur lesikrókur, barnabio og Skúrurin hjá Emil har øll tey (ó)skikkiligu børnini kunnu stytta sær stundir og evna verur úr træi.
Sí alla skránna á http://www.nlh.fo/fo/land-i-eygjson/


text:
Skeið í húð og andlitsrøkt verður 25. mars 2009 - frá kl. 13 til 16.
Føroya Felag Móti Krabbameini skipar fyri skeiði í andlitsrøkt og at leggja make upp. Skeiðið er fyri kvinnur við krabbameini. Skeiðið er ókeypis.
Ebbe Sand: Heimskendur fótbóltsleikari vitjaði Krabbameinsfelagið 21-2-2009
21. feburar 2009 helt kendi fótbóltsleikarin Ebbe Sand fyrilestur á Hotell Føroyum. Ebbe Sand var bert 26 ára gamal, tá hann fekk staðfest krabbam
Kunning um lívmóðurhálskrabba
Til ber at finna kunning um HPV virus, og vaccinatión móti lívmóðurhálskrabba á t.d. hesum heimasíðum:
Hugnaløta fyri kvinnur, sum hava ella hava havt krabbamein í undirlívinum
Bólkurin fyri kvinnur, sum hava ella hava havt krabbamein í undirlívi, fer nú aftur at hittast til prát og hugnaliga samveru. Hugnaløtan verður í h
Móðurmerkjabólkurin møtist aftur mikukvøldið 11. februar 2009 kl 19
Móðurmerkjabólkurin er ein bólkur av fólki ið eru skorin fyri móðurmerkjakrabba. Endamálið við bólkinum er m.a. at fólk kunnu komu saman at tosa, st
Verite Reily Collins um: Side Effects
Heimasíðan hjá Verite Reily Collins er áhugaverd, vitja hana á: www.after-cancer.com/da
Ungdómsbókin: At liva í allar ævir
At liva í allar ævir er ungdómsbók eftir unga bretska rithøvundin Sally Nicholls.
Føroya Felag Móti Krabbameini vitjaði løgmann
Løgmaður Kaj Leo Johannesen er verji hjá FFK. Felagið ynskti at kunna løgmann um tað arbeiði, sum gjørt verður, og tey ymisku tilboð, sum felagið kann
Tá tann tú elskar fær krabbamein
Krabbamein rakar ikki bara tann einstaka, men eisini tey avvarðandi. Føroya Felag móti Krabbameini skipar tí í vetur fyri tveimum stuðulsbólkum, ein f
Kosmisk kort við mynd eftir Trónda Paturssyni
Føroya Felag móti Krabbameini hevur eitt kort við akvarell av einum av okkara best umtóktu listafólkum – Tróndur Patursson. Kortið, sum er eitt dupult
Ljósareyða sloyfan og blusan um alt landið
Aftur í ár fer Føroya Felag Móti Krabbameini og Bót til Bata at selja blusur og sloyfur til frama fyri stríði ímóti bróstkrabbameini.
Hugnaløta fyri kvinnur, sum hava ella hava havt krabbamein í undirlívinum
Týskvøldið 18. novembur 2008 kl. 19 fer bólkurin fyri kvinnur, sum hava ella hava havt krabbamein í undirlívi, aftur at hittast til prát og hugnaliga
Føroysk sjúklingaráðgeving á Ríkissjúkrahúsinum
SKRIVSTOVA: Elionora Olsen Elionora Olsen er føroyskur Sjúklingaráðgevi á Ríkissjúkrahúsinum.
Skeið í húð og andlitsrøkt 5. novembur 2008 frá kl. 13 til 16
Føroya Felag Móti Krabbameini skipar fyri skeiði í andlitsrøkt og at leggja make upp.Skeiðið er fyri kvinnur við krabbameini. Skeiðið er ókeypis.
Hugnakvøld um bróstkrabba
Hugnakvøld fyri kvinnur ið hava ella hava haft bróstkrabba verður í kantinuni á Klaksvíkar sjúkrahúsi, hóskvøldið 30 oktobur kl 19
Fyrilestur um bróstkrabba
Jónvør Christiansen hevur fyrilestur á Café Chill týskvøldið 21. okt.
Stuðlar
Nordisk Brystkræftkonference: Hesi veittu stuðul til ráðstevnuna:
Løgmaður: Røða á Nordisk Brystkræftkonference 19. - 21. september
I egenskab af protektor for Færøernes kræftforening, Føroya Felag Móti Krabbameni, er det mig en stor ære at kunne byde jer velkommen til denne nordis
Ljósareyða sloyfan í SMS
Í oktober mánaði á hvørjum ári varpar Føroya Felag Móti Krabbameini ljós á bróstkrabba.
Norðurlendsk ráðstevna um bróstkrabba í Føroyum
Vikuskiftið 19. og 20. september verður norðurlendsk ráðstevna fyri kvinnur, sum hava havt bróstkrabbamein. Tað er sjálvhjálparbólkurin Bót til Bata,


text:
Brunei
Brunei (maleisiskt: Negara Brunei Darussalam) liggur í landsynningshorninum av Ásia. Brunei hevur bara mark við Maleisia. Inni í landspartinum Sarawak á Borneo í Maleisia er lítla landið Brunei. Inni í landinum er regnskógur; fram við strendurnar er slætt og mýrilendi. Landið var einaferð ein gloymdur blettur í bretska heimsveldinum og skjól hjá sjórænarum; men hetta varð alt fullkomiliga broytt, tá ið olja varð funnin har í 1929. Nú er Brunei eitt tað ríkasta landið í Ásia og vælferðarsamfelag. Fólkið rindar ikki skatt, og útbúgving, heilsurøkt og eftirlønarskipanir eru ókeypis. Men øll politisk andstøða er bannlýst.
Ríkisovastin í Brunei er av ríkastu monnum í heiminum. Olju- og gassríkidømi landsins fyri at takka eigur Hassanal Bolkiah ognir fyri einar 160 milliardir krónur; sjálvur vil hann vera við, at so nógv eigur hann ikki. Í høvuðsstaðnum í Brunei, Bandar Seri Begawan, hevur hann latið byggjað og sjálvur goldið størstu mosku í heiminum. Hon kostaði 3 milliardir krónur.


text:
Gunnar Hoydal
Gunnar Hoydal (12. september 1941 í Keypmannahavn) varð føddur í Keypmannahavn í 1941, men vaks upp í Klaksvík og í Havn. Hann fór ungur til Danmarkar at ganga í skúla, og í 1967 var hann útbúgvin arkitektur. Í 1972 var hann settur í starv sum býararkitektur í Tórshavn, og røkti hann hetta starv í mong ár. Gunnar hevur skrivað og givið út yrkingar, stuttsøgur, skaldsøgur, leikir, ferðafrásagnir, listabøkur, ritroyndir og sangir, sum systirin Annika Hoydal syngur. Evnisvalið spennir víða – frá tí kensluborna til tað satiriska, frá tí persónliga til tað samfelagsliga. Gunnar hevur verið sera virkin á mentanarøkinum. M.a. hevur hann verið formaður í Rithøvundafelag Føroya, formaður í Listafólkasambandinum (LISA), limur í Mentunargrunni Løgtingsins, formaður í Fjølriti og Arkitektafelag Føroya. Umframt at skriva hevur hann eisini týtt útlendskar bókmentir til føroyskt. Í 2011 kom bókin Huckleberry Finn eftir Mark Twain út á føroyskum, Gunnar hevði týtt til føroyskt.
- 1972 Settur sum býararkitektur í Havn.
- 1981 - 1986 Formaður í Rithøvundafelagi Føroya.
- 1982 - 1988 Stovnari og fyrsti formaður í listafólkasambandinum LISA.
- 1984 - 1988 Limur í Mentunargrunni Løgtingsins.
- 1986 - 1994 Formaður í Ljósritagrunninum/Fjølriti.
- 1990 - 1995 Formaður í Arkitektafelagi Føroya.
- 1998 - Formaður í Rithøvundafelagnum.
Heiðurslønir og tilnevningar[rætta | rætta wikitekst]
- 1982 - Bókmentavirðisløn M.A. Jacobsens fyri fagrarbókmentir.
- 1989 - Í uppskoti til bókmentavirðisløn norðurlandaráðsins
- 1993 - Í uppskoti til bókmentavirðisløn norðurlandaráðsins[1]
- 2002 - Mentanarvirðisløn Landsins
- 2010 - Skaldsøga hansara Í havsins hjarta var tilnevnd til Bókmentavirðisløn Norðurlandaráðsins[2]
Útgávur[rætta | rætta wikitekst]
- 1972 - Myndasavn (bók um listamannin Ingolf Jacobsen á Kamarinum)
- 1976 - Den gode vilje (leikur til danska sjónvarpið, saman við Steinbjørn B. Jacobsen)
- 1982 - Av longum leiðum (stuttsøgur og ferðafrásagnir)
- 1983 - Mit eget land (sangir saman við Anniku Hoydal)
- 1988 - Hús úr ljóði (yrkingar)
- 1989 - Ingálvur av Reyni (listabók saman við øðrum)
- 1990 - Dulcinea (sangir saman við Anniku Hoydal)
- 1991 - Undir Suðurstjørnum (skaldsøga)
- 1995 - Janus Kamban (listabók)
- 1997 - Skeyk (sangleikur saman við øðrum)
- 1999 - Havið (sangir saman við Anniku Hoydal)
- 1999 - Dalurin Fagri (skaldsøga)
- 2001 - Land í sjónum (tíðartekstir)
- 2007 - Í havsins hjarta (skaldsøga)


text:
Føroyska vinnan er kappingarfør
Kunnleikin til føroysku førleikarnar eru tó avmarkaðir og er avbjóðingin nú at fáa útlendingar til Føroya fyri at fáa sjón fyri søgn
“Eftirmetingarnar av West Hercules og Maersk Edgar verkætlanunum í Føroyum prógva, at vit í Føroyum eru kappingarfør. Í eftirmetingunum eru vit vorðin vigað og máld – og úrslitið er, at vit á MEST og aðrir undirveitarar í Føroyum veita tænastur, sum eru kappingarførar við Noreg, Skotland, Danmark og onnur grannlond tá ið tað snýr seg um at veita álítandi tænastur. Hetta fevnir um bæði hetta at halda tíðarætlanir, prís og dygd,” sigur Mouritz Mohr, stjóri á MEST við oljan.fo, nú stutt áðrenn hann fer á pallin á Atlantic Fair í Klaksvík.
Fyri at Føroyar kann koma longri á leið er tó neyðugt, at útlendskar fyritøkur koma á vitjan í Føroyum og síggja okkara útbúna sjón fyri søgn sigur hann.
“Vit hava vitjað útlendskar fyritøkur og verið umborð á stórum skipum um okkara leiðir. Í mongum førum er talan um føroyska yvirmanning og tykist hetta ikki at vera nóg mikið. Hóast fólk umborð eru sinnað at fáa gjørt teirra umvælingar á eitt nú MEST tykist tað sum, at høvuðsskrivstovurnar í t.d. Bretlandi ella aðrastaðni ikki hava nóg nógvan kunnleika til Føroyar, okkara útbúnað og førleikar – og tí velja at bíða við umvælingum. Avbjóðingin er tí at fáa fólk frá høvuðsskrivstovunum í London, Oslo, Bergen, Edinburg og aðrastaðni til Føroya. Hetta fyri at tey kunnu fáa sjón fyri søgn. Okkara royndir eru , at tá ið tey fyrst hava sæð okkum í Føroyum – eru dyrnar latnar upp. Og vit eru klár at veita álítandi tænastur,” sigur Mouritz Mohr.
kelda:oljan.fo


text:
Tað er sjónleikarin Benedikt Erlingsson (f.1969), omanfyri til høgru, sum við Hross í oss á fyrsta sinni hevur skrivað og leikstjórnað film í fullari longd. Navnframi leikstjórin Friðrik Thór Fridriksson, omanfyri til vinstru, hevur framleitt og leikarar eru Charlotte Bøving, ið er kona Benedikts, og Ingvar E. Sigurðsson.
Trý fólk úr hvørjum av teim fimm Norðurlondum, ið hava limaskap í Norðurlandaráðnum, hava gjørt av, at hetta er besti filmur í Norðurlondum.
17. september var Benedikt sjálvur í Norðurlandahúsinum og vísti filmin fyri mest sum øllum reiðfólkum í landinum. Í tí sambandi varð sagt soleiðis um filmin:
Hross í oss verður í Íslandi lýstur sum “grimm sveitarómantík”, ið snýr seg um menniskjað í rossinum og rossið í menniskjanum, tá ið kærleiki, sex, ross og deyði verða tvunnin saman við hondføstum avleiðingum. Í ljóði og leiki spælir rossafilmurin uppá bæði tølt og tango. Leikstjórin sigur, at filmurin er eitt felags avrik, ið byggir á sjálvt evnið, staðin, objektið, leikararnar, tíðina og hendingina, sum savnar øll: at reka rossini saman. Nýggi íslendski rossafilmurin, sum var íslendska Oscaruppskotið í fjør, hevur verið sýndur og fagnaður kring allan heim, og var fyrsti filmur á norðurlendsku filmstevnuni í Lübeck í fjør.Á heimasíðuni hjá Norðurlandaráðnum verður sagt soleiðis um grundgevingina hjá dómsnevndini, sum varð kunngjørd í gjárkvøldið:
Om heste og mænd er en forbløffende original film med rødder i den lakoniske humor fra den islandske saga-tradition. Den handler om de stærke bånd mellem mennesket og naturen. I centrum for filmens indbyrdes forbundne fortællinger finder vi menneskets evige og nytteløse forsøg på at kontrollere naturen. Det kan ofte have katastrofale konsekvenser. Instruktøren viser en dyb forståelse for de primale kræfter i heste og mennesker, og brugen af dyrets blik som det centrale perspektiv i visningen af menneskets tragikomiske adfærd, giver Om heste og mænd en særpræget lyrisk atmosfære, men også en mørk og komisk stemning. Instruktøren Benedikt Erlingsson kombinerer et kraftfuldt visuelt sprog, klipning og musik på en måde som får filmen i sig selv til at virke som en naturkraft.”Heimasíðan hjá Norðurlandaráðum upplýsir at í løtuni sita hesi fimtan i dómsnevndini: Audur Ava Ólafsdóttir, Björn Ægir Nordfjord og Kristín Jóhannesdóttir, Ísland, Britt Sørensen, Kalle Løchen og Silje Riise Næss, Noreg, Eva Novrup Redvall, Jacob Wendt Jensen og Per Juul Carlsen, Danmark, Harri Römpötti, Jaana Puskala og Outi Heiskanen, Finnland, Jannike Åhlund, Jon Asp og Kristina Börjeson, Svøríki.
Myndina av Benedikt og Friðrik tók eg á filmstevnuni í Lübeck í fjør, har hesin filmurin var hin fyrsti, ið varð vístur. Til lukku!


text:
Sum sæst á breddanum ovast til høgru, so er klárt at leita í føroysku bløðum frá 1877 og fram til ár 2000. Erhard Jacobsen, leiðari á Landsbókasavninum, sæst til vinstru, og Bjørn Kalsø, landstýrismaður í mentamálum, sum tendraði skipanina framman fyri hálvt annað hundrað fólkum á Landsbókasavninum í morgun, sæst vælnøgdur til høgru. Verkætlanin, ið higartil hevur havt heitið Talgilding av mikrofilmunum av føroysku bløðunum varð alment tikin í nýtslu undir heitinum Tíðarrit nú móðurmálsdagur er. Inann fyrstu leitingar hevði Erhard nakrar peikandi vegleiðingar frammanfyri samvirknu talvuni.
So varð klárt at leita og her síggjast teir báðir, landsbókavørðurin, ella í hvussu er nøsin, og so landstýrismaðurin fremst fyri. Á lýsandi talvuni sæst Dimmalætting í 1978 og ein heilsan frá táverandi Sambandsflokki. Fullsetti salurin klappaði og var tíðuliga í góðum lag og fegin um nýggju møguleikarnar at leita heima í stovuni, bara sambandið er í ordan.
Mentamálaráðharrin helt røðu og siteraði millum annað vinmannin Tórodd Poulsen, eftir at talgilda blaðsavnið Tíðarrit varð latið upp. Umframt fjølmentu áhoyrararnar í øllum alduri, var pressan væl umboðað.
Erling Kjærbo, verkætlanarleiðari, greiddi frá gongdini at talgilda nógvu rullurnar við mikrofilmarnar av føroysku bløðunum og um, hvussu vit kunnu brúka blaðsavnið á okkara egnu teldu.
Í arbeiðnum sum rithøvundur hevur Hanus Kamban verið ein íðin gestur á Landsbókasavninum at blaða í gomlum bløðum og rulla í mikrofilmi. Meðan han kveitti út á fjørðin, greiddi ein kveiktur Hanus frá um, hvussu hann mangan hevði fingið innlit í samansett mál, sum í dag kunnu tykjast okkum uppløgd, alt samalt úr bløðunum, sum til gerandis hava fingurin á pulsinum. Men øll eru ikki altíð sjónlig í kjakinum, nevndi Hanus eisini, sum eina avbjóðing hjá pressuni yvirhøvur, ikki bara fyrr, men enn tann dag í dag.
Arnbjørn Dalsgarð, leiðari á Býarbókasavninum, segði frá hendingum í føroysku blaðsøguni og legði dent á eldsálir, sum fóru undir bløð, tí teir ella tær vildu nakað ávíst, heilt frá partapolitikki, um kynspolitikk til lokalpolitikk. Ein stuttligur fyrilestur um evnið, sum Arnbjørn skrivaði um í bókini Føroysk blaðsøga 1852-2002, sum Sprotin gav út.
So var leskiligt ábit í Landsbókasavnsgongini frá Smakka í Norðurlandahúsinum, meðan fólk kundu kjakast um tøkni og bløð, og hvussu mundi fara at verða við bløðunum eftir aldarskifti og ikki minst teim komandi og hvussu tey munnu fara at síggja út. Millum mongu áhoyrararnar var Øssur Winthereig, sum saman við Dánjali Højgaard skrivaði og gav út útisetablaðið Føringurin árini 1996-98. Nú kann søguliga blaðið lesast í hvørjari stovu!


text:
Skulu vit røkja føroysk áhugamál, so eru tað vit sjálvi, ið mugu og skulu gera tað. Seinastu dagarnar hava vit einaferð enn sæð í verki, at so er. Tí danir røkja sjálvandi donsk áhugamál – ikki føroysk.
Danskir politikarar: Nei til føroyska grundlóg
Seinasta dømið er fráboðanin úr danska Fólkatinginum – sum er ein endurstaðfesting av tí sama, ið danska stjórnin hevur fráboðað áður – at danskir myndugleikar ikki fara at góðtaka, at Føroyar samtykkja egna grundlóg. Hetta hendir hóast partarnir eru vælvitandi um, at allir flokkar á Løgtingi ynskja at seta í verk eina føroyska grundlóg (stjórnarskipan), og at føroysku flokkarnir eru sera nær við, at røkka semju um eina føroyska grundlóg.
Hetta dømið vísir, at danir røkja donsk áhugamál – ikki føroysk.
Helle og Sea Shepherd
Eisini legði danski statsministarin herfyri út mynd av sær og Sea Shepherd umboði á síðu sína. Hetta verður sjálvandi uppfatað sum, at danski statsministarin fegin vil setast í samband við henda felagsskapin. Tí er tílík myndatøka og útlegging av myndini ikki væl umhugsað – serliga nú valstrið er? Statsministarin er síðan komin út við fráboðan um, at hon stuðlar føroyingum tá umræður rættin til grindadráp. Men myndin og útlegging av hesi sigur nakað um, hvussu langt er millum føroysk áhugamál á einu síðuni – og hugsanir og áhugamál á donsku Christiansborg hinumegin. Og hvat hevði danski statsministarin gjørt, um ES kravdi at Føroyar steðgaði grindadrápi? Úrslitið finna vit helst við at hyggja at “Makrelstríðnum”.
Makrelstríðið – DK boykottaði Føroyar
Í “Makrelstríðnum” millum Føroyar og ES endaði málið við, at Danmark – saman við ES – boykottaði Føroyar. Eisini vóru fleiri partar og sterk áhugamál í donsku pelagisku vinnuni, ið arbeiddu ímóti føroysku áhugamálunum og føroyska kravinum um størri makrelkvotu.
Hetta var enn eitt dømi um, at danir røkja donsk áhugamál – ikki føroysk.
Tað er tó onki løgið í tí, at danir røkja donsk áhugamál. Tí hví skuldu teir ikki tað?
Bert føroyingar røkja føroysk áhugamál
Vit skulu hinvegin gera okkum púra greitt, at skulu føroysk áhugamál røkjast, so er tað av føroyingum.
Hóast hetta so lata vit í dag stóran part av lóggávu Føroya til danska Fólkatingið at taka støðu til. Uttanríkismál, verjumál, útlendingamál, dómstólar og løgregla eru millum málini, ið enn eru á donskum hondum.
Vit í Tjóðveldi vilja gera tað vit kunnu fyri, at fáa avgerðarrættin fult og heilt úr Fólkatinginum, og heim til Løgtingið og føroyingar. Avgerðin um hetta skal tó sjálvandi takast í Føroyum, men til henda avgerð er tikin, skulu føroysku fólkatingsumboðini støðugt virka fyri og vera á varðhaldi fyri, at øll mál, ið hava týdning fyri føroyingar og Føroyar, verða avgjørd av Løgtinginum.
Tí danir røkja donsk áhugamál – ikki føroysk.
Kristina Háfoss
Valevni til Fólkatingið fyri Tjóðveldi


text:
Hví svara Jehova vitni ikki øllum ákærum, ið verða reistar móti teimum?
Jehova vitni fylgja ráðunum í Bíbliuni um ikki at svara øllum ákærum og spotti. Til dømis sigur eitt orðatak í Bíbliuni: „Tann, ið revsar spottara, vinnur sær sjálvum vanæru.“ (Orðtøkini 9:7, 8; 26:4) Heldur enn at gera eitt stríð burtur úr følskum ákærum, leggja vit okkum eftir at gleða Gud. – Sálmur 119:69.
Rætt er, sum Bíblian sigur: „At tiga hevur tíð sína, og at tala hevur tíð sína.“ (Prædikarin 3:7) Vit svara fólki, sum eru áhugað í at vita sannleikan, men vit sleppa okkum undan meiningsleysum trætum. Soleiðis fylgja vit tí, sum Jesus og tey fyrstu kristnu lærdu og gjørdu.
Jesus svaraði ikki teimum følsku ákærunum, ið vórðu reistar móti honum, tá ið hann stóð fyri Pilatusi. (Matteus 27:11-14; 1. Pætursbræv 2:21-23) Hann svaraði heldur ikki aftur, tá ið hann varð ákærdur fyri at vera drykkjumaður og átari. Heldur læt hann sínar gerðir tala í samsvari við meginregluna: „Vísdómurin er rættvísgjørdur av gerðum sínum.“ (Matteus 11:19, New World Translation) Tá ið umstøðurnar løgdu upp til tað, svaraði Jesus djarvur teimum, sum spottaðu hann. – Matteus 15:1-3; Markus 3:22-30.
Jesus lærdi sínar lærisveinar, at teir ikki skuldi missa mótið, tá ið teir vóru fyri følskum ákærum. Hann segði: „Sæl eru tit, táið tey spotta tykkum og søkja at tykkum og lúgva alt ilt um tykkum fyri Mína skuld.“ (Matteus 5:11, 12) Men Jesus segði eisini við lærisveinarnar, at tá ið slíkar ákærur góvu teimum møguleika at vitna, skuldi hann halda sítt lyfti: „Eg skal geva tykkum munn og vísdóm, sum allir mótstøðumenn tykkara ikki skulu vera førir fyri at standa ímóti ella mótsiga.“ – Lukas 21:12-15.
Paulus ápostul mælti teimum kristnu til at sleppa sær undan meiningsleysum trætum við mótstøðufólk. Hann segði, at slíkar trætur eru ’nyttuleysar og tómar’. – Titusarbrævið 3:9; Rómbrævið 16:17, 18.
Pætur ápostul bað kristin verja sína trúgv, tá ið tað var møguligt. (1. Pætursbræv 3:15) Men hann viðurkendi, at gerðir ofta siga meira enn orð. Hann skrivaði: ’Við at gera hitt góða skulu tit fáa fávitsku dáranna at tagna.’ – 1. Pætursbræv 2:12-15.


text:
So bleiv fjóri sunnudagur í advetn, og samstundis jólaaftan. Desembur mánaður er flogin avstað, men hevur inniborið alt tað góða, sum vanligt. Hesa vikuna hevur kappingin um uppihaldið fyri tvey á Hotel Skálavík koyrt við rúkandi ferð, og undirtøkan hevur... Continue reading →
Eg klári næstan ikki at trúgva, at vit longu eru komin til 4.lúku. Altso hetta vil siga, at jólahalløjið næstan er yvirstaðið!? Áhh neeeiiii, eg kundi haft jól alt árið. Men vikan upp undir jól, er næstan altíð tann mest... Continue reading →
Leygarkvøldið hjá mær, bleiv brúkt í Grillsmáttunum í Skálavík, og hetta vil eg heilt víst viðmæla. Tað skal ikki altíð so nógv til, fyri at skapa eitt hugnaligt kvøld. Góð fólk, lekkur matur, sangur og gott lag, so er kvøldið... Continue reading →


text:
Lagt hald á 19 kilo av hassji
Nøgdin av rúsevni, sum TAKS hevur afturhildið higartil í ár, er longu nógv størri enn alt árið í fjør
Tvey prosent minni av botnfiski komu upp á land
Fyrstu fimm mánaðirnar í ár komu samanlagt 22.753 tons av botnfiski upp á land í Føroyum
Nýggj el- og trygdarskipan í Sumbiartunnilin
Landsverk og El-Service hava skrivað undir sínamillum sáttmála til veiting av nýggjari el-og trygdarskipan í Sumbiartunlinum
Katrin og Alda hava kaffistovu í Dúvugørðum
Hósdagin í farnu viku lat nýggj kaffistova upp í Dúvugørðum í Saksun


text:
Sjálvandi skulu lønir hækka í krónum
politikkur01-05-2017 - 22:42 - Jóanis Nielsen
Prosenthækking merkir, at yvirlæknin skal hava 500 kr í lønarhækkan, hvørja fer arbeiðarin fær100 kr,tað gevur onga meining. Eri púra samdur við 1.mai røðarnar í dag.
Vanliga endalønarsamráðingar við, at lønirnar hækka við ávísum prosenti. Hetta gevur teimum hægst løntutað størstu lønarhækkingina og økir harvið gjónnað millum lág- og hálønt.
Í2012 royndu vit at venda gongdini við at krevja at lønir hækkaðu í krónum. Fakfeløg hjá tí almenna, eisini hjá lágløntum, vóru alt enn fegin um broytingina og kravdu at koma afturtilprosenthakkingina. Nú er alt aftur prosentir og gjógvin vekstur.
Vit eiga frá almennari síðu beinanvegin at fara aftur til lønarhækking í krónum. Tað merkir at øll fáa líka stóralønarhækkin,bæði tann lág- og tann hálønti.
Jørgen Niclasen,tingmaður


text:
GLEÐILIG JÓL
- Details
- Útgivið tann 21 Desember 2012
- Skriva hevur Hjørdis Verlandsdóttir Johansen
GLEÐILIG JÓL
Eftir loknar sýningar, fyri foreldrum og húskjum, vilja vit takka fyri áhugan, sum var stórur Allir, útvið 40, næmingar vóru sera sera glaðir fyri at sleppa at spæla fyri tykkum øllum og tað gekk sera væl hjá teimum.
Hetta tiltakið hevur styrkt sambandi millum allar teir yngstu bólkarnar á Dramaverkstaðnum
Vit hava jólafrí nú og ynskja øllum eini gleðilig jól og eitt vælsignað nýttár
Heilsan, vegna Dramaverkstaðið, Hjørdis Verlandsdóttir Johansen.
Ongin almenn Leikaløta.
- Details
- Útgivið tann 10 Desember 2012
- Skriva hevur Hjørdis Verlandsdóttir Johansen
LEIKALØTAN 2012
Vegna forføll, gjøgnum venjingartíðina til Leikaløtuna, eru vit tíverri noydd at avlýsa tær almennu sýningarnar í ár
Næmingarnir fara bert at spæla fyri foreldrum og húskjum hesa ferð.
Vinarlig heilsan og gleðilig jól øll somul
Hjørdis Johansen.
Aðalfundur
- Details
- Útgivið tann 01 November 2012
- Skriva hevur Hjørdis Verlandsdóttir Johansen
Aðalfundur á Dramaverkstaðnum mánadagin 12. november kl. 19.30
Fundurin er einasti fundur hetta skúlaárið, og er umframt aðalfudnur eisini lima/foreldrafundur,
Vit vóna tit møta fjøllment og at vit øll fáa eina hugnaliga løtu saman.
Greit verður frá hvat bólkarnir gera nú og framyvir. Um til ber, fara børn at vísa okkurt frá teirra upphiting og annað.
Fyri nevndina Hjørdis Johansen
Hey Hey tú
- Details
- Útgivið tann 18 September 2012
- Skriva hevur Hjørdis Verlandsdóttir Johansen
Dramabólkar og tíðir 2012 - 2013
- Details
- Útgivið tann 03 September 2012
- Skriva hevur Hjørdis Verlandsdóttir Johansen
Øll sum hava meldað til eru sloppin inn. Enn er pláss fyri nøkrum afturat , so skunda tær at melda til .
Bólkurin fyri vaksin má hava minst 4 fólk afturat, um hann skal verða til nakað, so tit 17 ár og eldri, skunda tykkum at melda til , serliga sakna vit mannfólk! - ein kann altíð royna okkurt nýtt